La Llei 12/2007, d'11 d'octubre, de serveis socials, a l'article 76, preveu que l'Administració de la Generalitat pot atorgar subvencions i altres ajuts a les entitats d'iniciativa social per coadjuvar en el compliment de les seves activitats de serveis socials.
El Decret 200/2010, de 27 de desembre, atribueix al Departament de Benestar Social i Família, entre altres, les competències sobre les polítiques de serveis socials; famílies i infància; immigració i suport a la migració catalana; lesbianes, gais, transsexuals i bisexuals; actuacions cíviques, comunitàries i de voluntariat, i joventut.
La present Ordre conté totes les bases, generals i específiques, dels diferents programes del Departament de Benestar Social i Família adreçats a les entitats de serveis socials i d'altres en matèria de famílies, lluita contra els maltractaments i contra la violència masclista; infància; immigració; gais, lesbianes, transsexuals i bisexuals; actuacions cíviques, comunitàries i de voluntariat, i joventut.
Es manté, per tant, d'una banda, la separació entre les bases, generals i específiques, de vigència indefinida i, de l'altra, les convocatòries anuals corresponents.
Les bases generals ordenen i unifiquen el procediment general de gestió de les subvencions, i les bases específiques concreten, sobretot, les regles objectives de valoració de cada programa, independentment de l'exercici pressupostari, la qual cosa incrementa el marge de seguretat jurídica i permet una planificació anticipada per part de les entitats beneficiàries.
La convocatòria anual determina, fonamentalment, l'inici i el període de gestió del programa, i concreta la partida pressupostària disponible, d'acord amb la Llei de pressupostos anual, així com les especificitats de cada línia de subvencions, d'acord amb els criteris establerts per les diferents unitats que tramiten subvencions dins de l'àmbit competencial del Departament de Benestar Social i Família.
L'Ordre consta d'un únic article que aprova les bases generals que figuren a l'annex 1 i les bases específiques que figuren als annexos 2 al 8.
Atès el que preveuen el Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i el seu Reglament de desplegament aprovat pel Reial decret 887/2006, de 21 de juliol;
Atès l'informe del Consell General de Serveis Socials, i en ús de les atribucions que em confereix la legislació vigent i, en concret, l'article 92.3 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre,
S'aproven les bases generals i les específiques per a cada programa que han de regir les convocatòries de subvencions del Departament de Benestar Social i Família per a entitats i que s'indiquen a continuació:
Annex 1: bases generals, aplicables a tots els programes i subvencions.
Annex 2: subvencions a entitats per a programes en matèria de família i de lluita contra els maltractaments i contra la violència masclista i la violència familiar i de promoció de la gent gran activa.
A.3 Serveis d'Atenció a la Família, adreçats a les famílies per tal d'acompanyar-les en la millora del seu benestar per potenciar la pròpia capacitat d'afrontar i superar qüestions diverses de comunicació i relació que afecten l'àmbit familiar.
A.6 Projectes d'atenció educativa complementària d'infants de 0 a 3 anys per facilitar la conciliació de la vida familiar, personal i laboral de les famílies que els atenen.
Annex 3: subvencions a entitats per a programes per al col·lectiu lesbià, gai, transsexual i bisexual.
Annex 4: subvencions a entitats per a programes en matèria d'infància i adolescència.
B.4 Servei itinerant d'atenció a infants i adolescents en risc i les seves famílies: serveis que ofereixen atenció en aquelles zones del territori de baixa densitat demogràfica i gran amplitud territorial i que ofereixen una alternativa equitativa que permeti a la ciutadania accedir en igualtat d'oportunitats als programes i els serveis següents: servei d'intervenció amb famílies amb infants de 0 a 3 anys en risc, servei d'intervenció amb famílies amb infants i adolescents en risc i servei de centre obert.
E) Programes i actuacions adreçats a entitats col·laboradores amb l'Àrea de Suport als Joves Tutelats i Extutelats.
E.2 Programes diürns preventius per a joves que es troben en situació de risc, adreçats a la integració social i a la normalització en la vida de la comunitat.
Annex 5: subvencions a entitats per dur a terme programes i activitats d'integració social de persones estrangeres immigrades i catalanes retornades.
Grup B. Programes de promoció d'igualtat d'oportunitats.
Grup C. Programes d'integració.
Annex 6: subvencions a les associacions juvenils i entitats que ofereixen serveis a la joventut.
Programa A. Subvencions a les associacions juvenils i entitats que ofereixen serveis a la joventut per a activitats.
Programa B. Subvencions per al suport a la tasca associativa d'entitats rellevants en el teixit associatiu juvenil.
Annex 7: subvencions a entitats per a activitats i projectes de caràcter cívic, de participació ciutadana i de promoció del voluntariat.
Programa A. Subvencions per dur a terme activitats cíviques, de participació ciutadana i de foment del voluntariat.
Programa B. Subvencions a projectes de caràcter cívic, comunitari, de participació ciutadana i de foment de voluntariat.
Annex 8: subvencions a entitats per al manteniment de programes de serveis socials.
A) Programes de manteniment de serveis i establiments de serveis socials definits a la Cartera de serveis socials actual relatius a serveis especialitzats d'atenció a la gent gran amb dependència o risc social, persones amb discapacitat, problemàtica social derivada de malaltia mental, drogodependències i altres addiccions, afectades pel virus VIH/sida, amb problemàtica social i risc d'exclusió social.
B) Programes de manteniment d'activitats de suport o complementàries vinculades a la prestació de serveis socials.
Les subvencions del programa B de l'annex 7 i del programes A i B de l'annex 8 de la Resolució BSF/518/2012, de 20 de març, per la qual s'obre convocatòria per a la concessió de subvencions del Departament de Benestar Social i Família per a entitats en l'exercici 2012, es continuen regint per les bases aprovades per l'Ordre BSF/32/2012, de 16 de febrer, atès el seu caràcter pluriennal, fins a la finalització de la vigència de la resolució pluriennal actual.
Es deroga l'Ordre BSF/32/2012, de 16 de febrer (DOGC núm. 6076, de 28.2.2012), per la qual s'aproven les bases que han de regir les convocatòries de subvencions del Departament de Benestar Social i Família per a entitats.
Aquesta Ordre entra en vigor l'endemà del dia que es publiqui al Diari Oficial de la Generalitat de Catalunya.
Barcelona, 24 de febrer de 2014
L'objecte d'aquesta Ordre és regular el procediment de concessió de subvencions a entitats per dur a terme activitats a Catalunya en els àmbits competencials del Departament de Benestar Social i Família i que es concreten en aquesta Ordre.
2.1 El procediment de concessió de cada subvenció s'inicia l'endemà de la data de publicació de la convocatòria.
2.2 El procediment de concessió de les subvencions és el de concurrència competitiva, i el termini màxim per notificar i emetre resolució és de cinc mesos a comptar de l'endemà de l'últim dia de presentació de sol·licituds que es fixi en la convocatòria.
Es poden acollir a les subvencions que preveu aquesta Ordre les entitats legalment constituïdes que no tinguin afany de lucre, llevat que les bases específiques de cada programa estableixin el contrari.
–4 Requisits de les entitats beneficiàries
4.1 Els requisits que han de complir les entitats sol·licitants per a totes les línies de subvencions són els següents:
a) Han d'estar legalment constituïdes i estar inscrites en el registre genèric corresponent.
Les bases específiques estableixen els requisits que es puden considerar necessaris per a la inscripció a registres específics.
c) Han de complir els requisits que estableixen els articles 32.1, 32.3, 33 i 36.4 de la Llei 1/1998, de 7 de gener, de política lingüística, en el local, la sala, l'establiment o el centre de treball on es presti l'activitat o el servei objecte de subvenció.
d) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
e) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, pel qual s'aprova el Text refós de la Llei de finances públiques de Catalunya.
f) Les entitats amb un nombre de 50 persones treballadores o més han de complir l'obligació que estableix l'article 42 del Reial decret legislatiu 1/2013, de 29 de novembre, d'integració social de les persones amb discapacitat i de la seva inclusió social, de donar ocupació almenys, a un 2% de persones treballadores amb discapacitats sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 322/2011, de 19 d'abril.
g) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'utilitzar mitjans per prevenir i detectar casos d'assetjament sexual i d'assetjament per raó de sexe i intervenir-hi, en els seus centres de treball.
h) Complir els requisits que es determinen en aquestes bases i els de les bases específiques i qualsevol altra obligació legal o reglamentària que pugui afectar-les.
4.2 L'entitat sol·licitant també ha de complir els requisits de les entitats beneficiàries que estableixin les bases específiques de cada programa.
4.3 S'estableix una fase de preavaluació en la que l'òrgan competent verificarà el compliment d'aquests requisits per adquirir la condició de beneficiari de la subvenció.
L'òrgan competent per a la resolució desestimarà les sol·licituds que n'incompleixin algun.
–5 Període d'execució del projecte o activitat
El període d'execució de l'activitat objecte de la subvenció serà l'any de presentació de la sol·licitud, d'acord amb la convocatòria corresponent, sens perjudici del que estableixin les bases específiques de cada programa.
Són despeses subvencionables a efectes d'aquesta Ordre totes les que s'estableixin com a tals en aquestes bases reguladores i els de les bases específiques i que, a més, compleixin els requisits següents:
6.1 Que les despeses efectuades responguin a la naturalesa i finalitat de l'activitat o projecte subvencionat i s'efectuïn en el termini establert per dur-lo a terme segons el que s'estableix en aquestes bases reguladores.
A tal efecte, les entitats beneficiàries hauran de conservar evidències de la correcta execució de les accions.
7.1 Despeses directes: són totes aquelles directament vinculades al desenvolupament de l'activitat subvencionada.
7.1.1 Retribucions de personal: s'inclouran costos salarials i assegurances socials del personal adscrit al desenvolupament de l'activitat subvencionada.
En el cas de personal assignat al projecte a temps parcial s'aplicarà la part proporcional corresponent, en funció de la dedicació efectiva.
En cap cas la imputació de personal a temps parcial podrà superar el percentatge que les bases específiques estableixin del total d'imputació de retribucions de personal propi.
Seran elegibles el 100% de les despeses per indemnització d'acomiadament al personal que ha estat contractat únicament per a la realització de l'activitat o projectes subvencionats i en la part proporcional a la que correspon l'any de la subvenció.
7.1.2 Despeses de manutenció, allotjament i mobilitat: s'admetran aquestes despeses com a subvencionables llevat que les bases específiques estableixin el contrari.
Les bases específiques poden establir un percentatge màxim del cost total del projecte.
Aquestes despeses seran aplicables tant al personal propi de les entitats beneficiàries com als participants en les accions aprovades.
7.2 Despeses indirectes: són aquelles despeses que no puguin vincular-se directament amb el desenvolupament de les accions del projecte subvencionat però que són necessàries per a la realització d'aquest.
El total de despeses indirectes per a cadascuna de les accions subvencionades, quan així ho indiquin les bases específiques, serà, com a màxim, un percentatge de les despeses directes de l'acció corresponent que estableixin les bases específiques.
a) Els costos del personal directiu de l'entitat beneficiària no directament vinculats al desenvolupament de les accions.
b) Les despeses de subministrament i serveis generals: aigua, llum, calefacció, missatgeria, neteja, vigilància i altres.
c) Les despeses en béns consumibles utilitzats per la realització de les accions.
d) Les despeses de tasques de gestió i d'administració.
7.3 No són despeses subvencionables:
No són subvencionables les despeses financeres, les despeses de tasques d'assessorament jurídic o financer, les despeses notarials i registrals i les despeses pericials per a la realització del projecte subvencionat.
Així mateix, no poden ser subvencionables les despeses de garantia bancària.
a) Els impostos indirectes quan siguin susceptibles de recuperació o compensació.
c) Els interessos, els recàrrecs i les sancions administratives i penals.
f) Les comissions i pèrdues de canvi i altres despeses purament financeres.
Aquests es podran acceptar com a cost del projecte.
g) Les comissions i indemnitzacions al personal que no ha estat contractat únicament per a la realització de l'activitat o projectes subvencionats a excepció de la part proporcional del temps dedicat a l'activitat subvencionada.
8.1 S'han de formalitzar en el formulari de sol·licitud normalitzat que es facilitarà a les dependències del Departament de Benestar Social i Família ( gencat.cat/benestarsocialifamilia/registres ) o a través de la web del Departament gencat.cat/benestarsocialifamilia/formularis.
Els formularis de sol·licituds, degudament emplenats, juntament amb la documentació requerida, es presentaran de forma preferent en els registres del Departament gencat.cat/benestarsocialifamilia/registres sens perjudici de presentar-ho a qualsevol lloc dels que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Si el formulari de sol·licitud es presenta a les oficines de correus, s'ha de fer dins d'un sobre obert per tal que el formulari de sol·licitud sigui datat i segellat pel personal de correus abans de ser certificada, d'acord amb el Reial decret 1829/1999, de 3 de desembre.
Així mateix, les sol·licituds també es podran presentar electrònicament des del portal web de l'Oficina Virtual de Tràmits gencat.cat/ovt sempre que ho recullin les convocatòries corresponents.
Per poder presentar la sol·licitud electrònicament, caldrà disposar d'un certificat digital.
En el cas que la sol·licitud es faci per mitjans electrònics, es podrà fer un seguiment de l'estat de la sol·licitud des de l'apartat "La meva carpeta" de la pestanya "Serveis de l'Oficina" del portal de l'Oficina Virtual de Tràmits.
La tramitació electrònica de les sol·licituds corresponents a les subvencions a les associacions juvenils i entitats que ofereixen serveis a la joventut es farà mitjançant la web gencat.cat/joventut/carpetaelectronica, tal com regula l'annex 6 d'aquestes bases.
8.2 La resolució de la convocatòria establirà la forma i els canals de presentació dels formularis de sol·licitud.
8.3 La informació relacionada amb el procediment de concessió de subvencions d'entitats es pot consultar a l'adreça gencat.cat/benestarsocialifamilia/subvencions/serveissocials.
9.1 Als formularis de sol·licitud, degudament emplenats, s'hi ha d'adjuntar la documentació general que s'indica a continuació, així com la que s'estableixi específicament per a cada programa per acreditar el compliment dels requisits, i s'han de presentar a les dependències del Departament de Benestar Social i Família, sens perjudici del que disposa l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini màxim que determina la convocatòria.
9.2 Documentació general que cal lliurar juntament amb la sol·licitud.
a) Proposta d'activitat, projecte explicatiu del servei, establiment, programa o activitat (segons el model establert a cada línea de subvenció desenvolupant tots els apartats que s'hi indiquen).
S'ha d'emplenar un model per a cada activitat o projecte.
b) Pressupost complet i detallat del projecte en el qual figurin tant les despeses com els ingressos (segons el model establert a cada línea de subvenció desenvolupant tots els apartats que s'hi indiquen, signat i segellat).
c) Original i fotocòpia o bé fotocòpia compulsada dels estatuts de l'entitat i les seves modificacions.
No caldrà que aporteu aquesta documentació en el cas que aquesta informació ja consti al Registre General de Dret i Entitats Jurídiques i al Registre Mercantil.
d) Original i fotocopia o bé fotocopia compulsada del document d'identificació de l'entitat.
No caldrà presentar aquest document si s'autoritza al Departament perquè pugui consultar les dades.
d.bis) Original i fotocòpia o bé fotocòpia compulsada del document d'identificació de la persona que actua en nom i representació de la persona jurídica sol·licitant.
No caldrà que s'aporti el DNI/NIF si s'autoritza al Departament pugui consultar les dades electrònicament.
e) Formulari de sol·licitud de transferència bancària per a pagaments de la Tresoreria de la Generalitat de Catalunya a creditors i creditores particulars, amb les dades del compte corrent on l'entitat vol que s'efectuï l'ingrés corresponent a l'import de la subvenció signat per l'entitat bancària.
f) Si s'escau, el formulari de sol·licitud de bestreta prevista a la base 15.2 d'aquest annex que estarà inclòs en el mateix formulari de sol·licitud.
9.3 En el cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
9.4 Si la sol·licitud presenta defectes o inexactituds o omet algun dels documents que assenyalen aquestes bases generals o les específiques corresponents, l'òrgan competent requerirà l'entitat interessada perquè en el termini de deu dies hàbils esmeni el defecte o adjunti els documents preceptius amb la indicació que, si no ho fa, s'entendrà que desisteix de la sol·licitud, d'acord amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú i es dictarà la resolució corresponent.
9.5 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu es faran per mitjans electrònics sempre que l'entitat sol·licitant hagi consentit expressament la notificació per mitjans electrònics mitjançant el formulari de sol·licitud, d'acord amb el que s'estableix a l'article 43.3 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Igualment, la persona interessada podrà exercir en qualsevol moment del procediment el dret a utilitzar un mitjà no electrònic i a revocar el consentiment per a les comunicacions electròniques mitjançant una sol·licitud expressa d'acord amb el que s'estableix a l'article 43.5 de la mateixa Llei.
9.6 En relació amb les entitats sol·licitants, es valorarà la realització d'actuacions internes de consecució efectiva de la igualtat de dones i homes, especialment pel que fa a la presa de decisions, tracte personal, valor de les feines, mesures que facilitin la participació i el lideratge de les dones a l'entitat.
A aquest efecte, les sol·licituds que presentin poden anar acompanyades d'una memòria de responsabilitat social de l'entitat en què es dona a conèixer el seu compromís social i bones pràctiques en aquest àmbit.
–10 Certificacions i declaracions responsables ja incloses en el formulari de sol·licitud:
a) Poder suficient en dret que acrediti les facultats de representació dels signataris de la sol·licitud per actuar en nom de la persona jurídica sol·licitant.
b) Certificació de l'acord adoptat per l'òrgan competent de l'entitat sol·licitant, pel qual es decideix sol·licitar la subvenció.
Tal i com preveu l'article 35 de la Llei 26/2010, del 3 d'agost, de règim jurídic i de procediment de les administracions públiques de Catalunya.
S'entén per declaració responsable el document subscrit per la persona interessada en què declara, sota la seva responsabilitat, que compleix els requisits establerts per accedir a la subvenció sol·licitada i que disposa de la documentació acreditativa corresponent i que es compromet a mantenir-ne el compliment durant la seva vigència.
La presentació de la declaració responsable faculta el Departament a verificar la conformitat de les dades que s'hi contenen sempre que sigui possible, o bé a efectuar el requeriment de documentació quan resulti necessari.
a) Declaració responsable d'estar al corrent de les obligacions tributàries davant la Generalitat i l'Estat i davant la Seguretat Social.
La signatura de la sol·licitud de la subvenció per part de l'entitat beneficiària implica l'autorització a l'Administració de la Generalitat per comprovar d'ofici si el beneficiari està al corrent de les obligacions tributàries i amb la Seguretat Social, llevat que aquesta autorització es denegui expressament a la de sol·licitud.
b) Declaració responsable de no haver estat objecte de cap resolució ferma de caràcter sancionador en relació amb la prestació del servei que se subvenciona, ni cap altre de les circumstàncies recollides a l'article 13 de la Llei 38/2003, de 17 de novembre, general de subvencions.
c) Declaració responsable de no ser deutor per reintegrament de subvencions.
Es considerarà que estan al corrent d'aquestes obligacions si els deutes estan ajornats o fraccionats o estiguin suspeses per presentació d'impugnacions i recursos.
d) Declaració responsable de concurrència, en el cas de rebre aportacions d'altres administracions o entitats públiques o privades per a la mateixa finalitat, o bé declaració responsable de no haver demanat o obtingut, ni l'entitat ni cap òrgan que en depengui, subvencions o ajuts per a la mateixa finalitat de cap organisme de les administracions públiques ni de cap entitat privada, nacional o internacional.
e) Declaració responsable que es compleixen els requisits establerts als articles 32.1, 32.3, 33 i 36.4 de la Llei de política lingüística en el local, la sala, l'establiment o el centre de treball on es presti l'activitat o servei objecte de subvenció.
f) En el cas d'entitats amb un nombre de 50 persones treballadores o més, declaració responsable de complir l'obligació que estableix l'article 42 del Reial decret legislatiu 1/2013, de 29 de novembre, Reial decret legislatiu 1/2013, de 29 de novembre, d'integració social de les persones amb discapacitat i de la seva inclusió social,, de donar ocupació almenys a un 2% de persones treballadores amb discapacitats sobre el nombre total dels de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 322/2011, de 19 d'abril, esmentats.
La resta d'entitats han d'emplenar la declaració conforme tenen un nombre inferior a 50 persones treballadores o no en tenen.
g) En el cas d'entitats amb una plantilla igual o superior a 25 persones, declaració responsable indicant els mitjans que utilitzen per prevenir i detectar casos d'assetjament sexual i d'assetjament per raó de sexe i intervenir-hi, en els centres de treball, d'acord amb l'article 92.8 del Text refós de la Llei de finances públiques de Catalunya, afegit per la disposició addicional setena de la Llei 5/2008, de 24 d'abril, del dret de les dones a eradicar la violència masclista.
h) Declaració responsable pel que fa a l'impost sobre el valor afegit (IVA): l'entitat ha de comunicar si l'activitat objecte de subvenció està subjecta a l'impost, o bé si està subjecta a la regla de prorrata i el percentatge corresponent.
En aquest sentit, l'article 31.8 de la Llei 38/2003, de 17 de novembre, general de subvencions estableix que en cap cas es consideren despeses subvencionables els impostos indirectes quan siguin susceptibles de recuperació o compensació.
i) En el cas que el sol·licitant sigui una fundació cal que acrediti que ha complert amb el requisit d'haver presentat els comptes anuals davant el protectorat de la Generalitat (article 336.3 de la Llei 4/2008, de 24 d'abril, del llibre tercer del Codi civil de Catalunya).
j) En el cas que el sol·licitant sigui una associació declarada d'utilitat pública, ha d'elaborar, en tots els casos, els comptes anuals i fer-los accessibles al públic (article 322.15 de la Llei 4/2008, de 24 d'abril, del llibre tercer del Codi civil de Catalunya).
Per a tots els programes, les subvencions atorgades poden vincular-se també a la signatura d'un conveni, el qual ha de contenir els termes de col·laboració entre el Departament de Benestar Social i Família i l'entitat, on es farà constar expressament que el conveni s'efectua per condicionar la subvenció atorgada en el marc d'aquestes bases.
–12 Obligacions de les entitats beneficiàries
a) Complir l'objectiu, executar el projecte, exercir l'activitat o adoptar el comportament que fonamenta la concessió de les subvencions.
b) Justificar davant l'òrgan concedent el compliment dels requisits i les condicions, i també la realització i el compliment de la finalitat que determinin la concessió o el gaudi de les subvenció.
Si la subvenció és un percentatge del cost, s'ha d'acreditar el cost total.
c) Sotmetre's a les actuacions de comprovació que ha d'efectuar l'òrgan concedent i aportar tota la informació que els sigui requerida en l'exercici de les actuacions anteriors.
Comunicar la percepció d'altres subvencions, ajuts, ingressos o recursos que financin les activitats subvencionades.
d) No rebre altres subvencions, ajuts, ingressos o recursos per a la mateixa finalitat de manera que amb les quantitats atorgades se superi el 100% del cost de l'activitat que ha de complir l'entitat beneficiària.
En qualsevol cas, aquesta comunicació s'ha d'efectuar tan aviat com es conegui i, en tot cas, abans de la justificació de l'aplicació donada als fons percebuts.
e) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, així com tots els estats comptables i els registres específics que siguin exigits per les bases reguladores específiques de la subvenció, amb la finalitat de garantir l'exercici adequat de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de comprovació i control.
g) Procedir al reintegrament dels fons percebuts en els casos que preveu l'article 37 de la Llei 38/2003, de 17 de novembre, general de subvencions (causes de reintegrament de les subvencions).
h) Fer constar en qualsevol tipus de rètol, document o publicitat relacionats amb l'actuació subvencionada l'expressió "Amb el suport del Departament de Benestar Social i Família", o d'una de les seves unitats i el senyal de la Generalitat de Catalunya.
Els senyals oficials es poden obtenir a la web gencat.cat/piv.
i) Facilitar tota la informació que li requereixi la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent.
j) Presentar a l'òrgan competent les propostes de qualsevol canvi que es pugui produir en l'activitat o el projecte subvencionat.
La proposta es considerarà desestimada si no s'ha notificat per resolució expressa l'aprovació en el termini de dos mesos des de l'endemà de la data de presentació de la proposta de canvi.
k) No poden fer donacions, aportacions o prestacions de serveis a títol gratuït a favor de partits polítics, fundacions o associacions que hi estiguin vinculades orgànicament, des de la presentació de la sol·licitud fins l'acabament de l'acció subvencionada (article 92 bis del Text refós de la Llei de finances públiques de Catalunya, afegit per la Llei 26/2006), ni a favor d'altres persones jurídiques per un import superior a tres mil euros.
l) Complir els requisits de l'article 29 de la Llei 38/2003, de 17 de novembre, general de subvencions, relatius a la subcontractació de les activitats subvencionades pels beneficiaris mitjançant aquestes bases.
El beneficiari podrà subcontractar amb tercers l'activitat subvencionada en el percentatge que s'estableixi en les bases específiques.
m) Sol·licitar, quan l'import de la despesa subvencionable superi la quantia de divuit mil (18.000,00) euros, en el cas de subministrament d'equipaments o prestació de serveis, tres ofertes de diferents proveïdors com a mínim i amb caràcter previ a la contracció del compromís de despesa, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin, o llevat que la despesa s'hagi efectuat abans de la sol·licitud de la subvenció.
L'elecció entre les ofertes presentades, que s'han d'aportar en la justificació, s'ha de fer d'acord amb criteris d'eficiència i economia, i s'ha de justificar expressament en una memòria l'elecció quan no recaigui en la proposta econòmica més avantatjosa.
Així mateix, s'haurà de comunicar la contractació amb una entitat vinculada amb l'entitat subvencionada o els seus càrrecs directius.
13.1 La Comissió de Valoració és l'òrgan col·legiat al qual pertoca encarregar-se del desenvolupament del procés de selecció d'activitats i projectes a subvencionar.
13.2 La composició de la Comissió de Valoració s'estableix a les bases específiques de cada programa.
13.3 S'atribueixen a la Comissió de Valoració les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritària establerts i resoldre incidències, si n'hi ha.
13.4 La persona titular de la presidència de la Comissió de Valoració és responsable de signar cada una de les actes de proposta valorades i trametre-les a l'òrgan que ha d'emetre la resolució, el qual emetrà la resolució corresponent sobre la concessió de l'ajut, de conformitat amb el que preveu l'article 94 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
13.5 Amb la finalitat d'aclarir punts dubtosos de l'activitat o projecte, o de la resta de la documentació, la Comissió de Valoració té la facultat de convocar personalment els representants de les entitats sol·licitants o adreçar-los requeriments per escrit.
13.6 En cas que no es prevegi una altra cosa, un dels membres de la Comissió de Valoració haurà de ser nomenat secretari o secretària i aixecarà acta de cada sessió.
13.7 L'òrgan administratiu responsable de la convocatòria garantirà la paritat de gènere en la composició de la Comissió de Valoració si és tècnicament viable.
13.8 El règim de funcionament de la Comissió de Valoració, en tot el que no preveuen aquestes bases, s'ajusta a les normes aplicables als òrgans col·legiats.
13.9 Les respectives convocatòries podran establir la incorporació de membres addicionals a aquest òrgan col·legiat.
13.10 Excepcionalment, es podrà prorratejar l'import màxim destinat a les subvencions entre aquelles sol·licituds que hagin obtingut prou puntuació per obtenir l'ajuda.
13.11 L'atorgament d'aquestes subvencions està supeditat a les disponibilitats pressupostàries, i a la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
–14 Reformulació de la sol·licitud i desviació pressupostària
14.1 Quan la subvenció tingui per objecte el finançament d'activitats que ha d'exercir el sol·licitant, i l'import proposat estigui per sota de l'import sol·licitat, la Comissió de Valoració o l'òrgan competent pot instar el sol·licitant per reformular la sol·licitud d'acord amb els criteris establerts a l'article 27 de la Llei 38/2003, de 17 de novembre, general de subvencions.
14.2 El sol·licitant disposarà d'un termini de deu dies hàbils per reformular la sol·licitud, comptats de l'endemà de la notificació de l'acte corresponent i haurà de respectar l'objecte, les condicions i la finalitat de la subvenció, així com els criteris de valoració establerts respecte a les sol·licituds o peticions inicials, podent minorar exclusivament l'import de l'activitat per la diferència entre l'import sol·licitat i l'import proposat.
14.3 En el moment de la justificació, en el cas que el cost total del projecte sigui més d'un 20% inferior respecte del pressupost inicial, es minorarà la subvenció.
Sempre que el tant per cent excedeixi de l'esmentat 20%, s'aplicarà proporcionalment el percentatge de desviació real respecte del pressupost de l'activitat, sempre que l'òrgan concedent garanteixi que s'ha complert l'activitat o el projecte.
Aquest percentatge serà del 10% pels projectes que hagin reformulat la seva sol·licitud.
15.1 L'import concedit serà un percentatge del cost total de l'activitat o projecte objecte de la subvenció.
15.2 Es podran concedir bestretes fins al 95% de la quantitat atorgada, sense garanties, sens perjudici del que estableixin les bases específiques de cada programa.
15.3 L'autorització de bestretes requereix la sol·licitud prèvia de l'entitat i el compromís per part d'aquesta d'aplicar l'import de la bestreta al compliment de l'objecte de la subvenció, segons model adjunt al formulari de sol·licitud, sens perjudici de la forma de pagament que estableixin les bases específiques de cada programa.
15.4 La resta de la quantitat atorgada es pagarà quan el beneficiari hagi justificat la realització de la totalitat de l'objecte de la subvenció, a judici de l'òrgan concedent, i d'acord amb el que s'estableix en aquestes bases i en la normativa aplicable.
15.5 L'ens gestor tindrà en compte altres subvencions o ajuts que hagi rebut o pugui rebre l'entitat per a la mateixa activitat, de manera que amb la quantitat a atorgar o atorgada no se superi el 100% del cost de l'activitat subvencionada.
16.1 La justificació de l'aplicació dels fons percebuts i el compliment de la finalitat de la subvenció es farà mitjançant la presentació de la relació de tots els justificants, corresponent al cost total de l'activitat o projecte, i contindrà la documentació següent:
La memòria ha d'estar signada per la persona representant de l'entitat i ha de tenir una extensió màxima de 10 pàgines.
b) Una relació classificada de les despeses de l'activitat, signada pel secretari o secretària de l'entitat, amb identificació del creditor i del document, el seu import, data
d'emissió i, si escau, data de pagament.
En cas que la subvenció s'atorgui d'acord amb un pressupost estimat, s'indicaran les desviacions produïdes.
A aquesta relació s'hi han d'incorporar:
Factures i altres documents de valor probatori equivalent en el tràfic mercantil o amb eficàcia administrativa, en original o fotocòpia compulsada dels originals segellats per el/la funcionari/ària de l'òrgan concedent, una vegada hagi estat validada la justificació corresponent al total del pressupost de l'activitat o projecte subvencionat, i la documentació acreditativa del seu pagament.
S'acceptaran factures duplicades en el cas de pèrdua de l'original, per la qual cosa s'haurà de fer una declaració responsable.
Els duplicats tindran la mateixa validesa que l'original, caldrà identificar que és una còpia i per tant ha de constar l'expressió "Duplicat".
c) En el cas que l'entitat beneficiària presenti justificants que afecten a diferents annexos d'aquesta Ordre, haurà de fer constar quines són les unitats a les que afecta la justificació conjunta, indicant quin % i import exacte s'imputen a cadascuna de les subvencions atorgades desglossat per Direccions Generals.
El Departament de Benestar Social i Família facilitarà un imprès normalitzat de relació de despeses a justificar a través de les dependències del Departament o a través d'Internet gencat.cat/benestarsocialifamilia/formularis.
d) Un detall d'altres ingressos o subvencions que hagin finançat l'activitat subvencionada amb indicació de l'import i la procedència.
e) Si s'escau, les tres ofertes de diferents proveïdors sol·licitats per l'entitat en aplicació de l'article 31.3 de la Llei 38/2003, de 17 de novembre, general de subvencions, i en els termes que indica la base 12.m) d'aquest annex.
f) Justificant d'ingrés al compte (compte restringit del Departament de Benestar Social i Família ES6021000801130200453736 i, en cas de subvencions atorgades per ICASS, compte restringit ES0721003000172201626913) en el supòsit de romanents no aplicats.
g) Declaració responsable de no presentar duplicitat de factures ni fotocòpies compulsades quan es justifiqui.
16.2 Es podran justificar els salaris de les persones subjectes a una relació laboral directament associada al desenvolupament de l'activitat subvencionada.
Aquesta justificació es farà mitjançant la presentació de la nòmina signada per l'assalariat.
Si no ha signatura, caldrà aportar el corresponent comprovant de transferència bancària individualitzada o bé una relació de pagaments a les persones assalariades associades al desenvolupament de l'activitat subvencionada.
En el cas que s'imputi el salari brut com a despesa subvencionable, caldrà aportar, a més, els models TC1 i TC2 de la Seguretat Social, el model 111 d'IRPF o el model 190.
Les entitats podran presentar un certificat acreditatiu de les obligacions respecte de les nòmines de l'últim trimestre, així com respecte de les obligacions amb la Seguretat Social i Hisenda del darrer trimestre.
Posteriorment, s'haurà d'acreditar l'efectivitat dels pagaments.
Caldrà aportar també un certificat signat pel representant de l'entitat que detalli, per a tota la relació de persones de les quals s'han presentat nòmines, les activitats desenvolupades i la dedicació exacta i real al projecte subvencionat (mesos, dies i hores, segons correspongui en cada cas).
16.3 El termini màxim de presentació de la documentació justificativa serà:
a) l'últim dia hàbil del mes de novembre de l'any en curs, quan la convocatòria sigui anual o bé;
b) l'últim dia hàbil del mes de febrer de l'any següent d'aquell en què se sol·licita la subvenció, quan la convocatòria sigui d'abast pluriennal;
Sempre tenint en compte que les bases específiques, la resolució de concessió o el conveni de col·laboració poden indicar una altra data, tant si la convocatòria és d'abast anual o pluriennal.
16.4 Les entitats beneficiàries hauran de presentar com a justificació la liquidació del total del pressupost del projecte que es va presentar amb la sol·licitud, indicant els ingressos i les despeses del projecte subvencionat (segons el model normalitzat que es facilitarà a les dependències del Departament de Benestar Social i Família o a través d'Internet gencat.cat/benestarsocialifamilia/formularis ).
En el cas que el cost total del projecte sigui més d'un 20% inferior respecte del pressupost inicial, es minorarà la subvenció aplicant sobre la quantitat subvencionada el mateix percentatge de desviació, tenint en compte el que estableix la base 14.3.
16.5 Pel que fa a la justificació de les subvencions atorgades a federacions o entitats de segon nivell, podran ser admesos els justificants de subvencions presentats per les entitats federades sempre que estiguin relacionades amb l'objecte de la subvenció i consti que per part de la federació s'han distribuït els fons subvencionats entre les entitats federades.
Aquests justificants hauran de ser factures i rebuts originals de la despesa efectivament realitzada.
També s'acceptaran els justificants de despesa presentats per la pròpia federació que estiguin relacionades amb l'objecte de la subvenció.
16.6 Les unitats gestores de les subvencions comprovaran el compte justificatiu i podrà requerir el beneficiari per a la remissió dels justificants que consideri oportuns i que permetin obtenir una evidència raonable sobre l'adequada aplicació de la subvenció.
–17 Règim de compatibilitat dels ajuts
Les subvencions que atorga el Departament de Benestar Social i Família són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i l'import de les subvencions concedides en cap cas sigui d'una quantia que, aïlladament o amb concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per l'entitat beneficiària.
–18 Causes de modificació de la resolució
L'òrgan concedent té la facultat de revisar i modificar les resolucions de concessió en el cas d'alteració de les condicions o de l'obtenció concurrent d'altres ajuts.
A aquestes subvencions els serà aplicable el règim d'infraccions i sancions que estableixen els capítols 1 i 2 del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya.
20.1 Les entitats beneficiàries poden renunciar de forma expressa, totalment o parcialment, a les subvencions atorgades, d'acord amb el que s'estableixen els articles 90 i 91 de la Llei 30/1992, de 26 de novembre, i en cas que sigui procedent, retornar les quanties corresponents al compte restringit d'ingressos del Departament de Benestar Social i Família amb els interessos legals que corresponguin.
20.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
–21 Nul·litat, anul·labilitat i reintegrament
21.1 L'òrgan competent pot declarar la nul·litat o anul·labilitat de la resolució de concessió de la subvenció i exigir el retorn de les quantitats percebudes en els supòsits que preveu l'article 36 de la Llei 38/2003, de 17 de novembre, general de subvencions, i, en tot el que no preveu l'article anterior, per l'article 99 del Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre, a l'apartat 2 sobre el procediment de reintegració.
21.2 L'òrgan concedent iniciarà un procediment de reintegrament de les prestacions econòmiques i ajuts concedits i abonats indegudament de conformitat amb la legislació vigent i, en tot cas, quan hi concorrin les situacions descrites a l'article 37 de la Llei 38/2003, de 17 de novembre.
21.3 El procediment de reintegrament es tramitarà d'acord amb el que preveu l'article 100 del Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre, amb les adaptacions que corresponguin.
En tot el que no preveuen les presents bases reguladores s'aplicarà:
a) Pel que fa a la tramitació administrativa general, la resolució i la notificació: la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 26/2010, del 3 d'agost, de règim jurídic i de procediment de les administracions públiques de Catalunya.
b) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació i el reintegrament: el Decret 284/1996, de 23 de juliol, de regulació del Sistema català de serveis socials; el Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre; la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de la Llei 38/2003, i l'Ordre d'1 d'octubre de 1997, sobre tramitació, justificació i control d'ajuts i subvencions.
c) Pel que fa al règim sancionador, i en relació amb el que estableix l'article 25.1 de la Constitució: la Llei 12/2007, d'11 d'octubre, de serveis socials, i el Decret 284/1996, de 23 de juliol, de regulació del sistema català de serveis socials, quan aquests siguin aplicables; el Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003.
–23 Publicitat de les subvencions atorgades
23.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, quan les subvencions concedides, individualment considerades, siguin del mateix import o d'un import superior a 3.000,00 euros, el Departament de Benestar Social i Família donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya, indicant la convocatòria, el programa i el crèdit pressupostari al qual s'ha imputat, la persona beneficiària, la quantitat concedida, la/les finalitat/s de la subvenció i la seva formalització.
23.2 En el supòsit que la quantia de les subvencions sigui inferior a 3.000,00 euros, es donarà publicitat dels atorgaments de les subvencions mitjançant l'exposició a la pàgina web del Departament de Benestar Social i Família gencat.cat/benestarsocialifamilia/subvencions.
23.3 Amb caràcter complementari, les subvencions que s'han de publicar als taulers d'anuncis presencials, també s'han de publicar al tauler electrònic, d'acord amb l'article 13 del Decret 232/2013, de 15 d'octubre, pel qual es crea la seu electrònica de la Generalitat de Catalunya seu.gencat.cat.
El Departament de Benestar Social i Família pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció d'acord amb la Llei 16/1996, de 27 de novembre, reguladora de les actuacions inspectores i de control en matèria de serveis socials, o l'altra normativa que sigui aplicable.
–25 Caràcter de les subvencions
25.1 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
25.2 Les subvencions concedides se sotmetran al règim fiscal vigent en el moment del seu atorgament.
–26 Protecció de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal, les dades de caràcter personal dels sol·licitants seran tractades amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
Subvencions a entitats per a programes en matèria de família i de lluita contra els maltractaments i contra la violència masclista i la violència familiar i de promoció de la gent gran activa
1.1 Les subvencions tenen per objecte el suport en el finançament dels programes i les actuacions que portin a terme les entitats privades sense ànim de lucre en matèria de família i de lluita contra els maltractaments, contra la violència masclista i la violència familiar, i de promoció de la gent gran activa, d'acord amb les característiques i els requisits del programes que s'estableixen en aquestes bases.
1.2 La convocatòria podrà preveure que la Secretaria de Família insti la signatura de convenis de concessió biennal amb aquelles entitats el projecte de les quals resulti d'especial qualitat, és a dir, amb una puntuació igual o superior al 70% de la puntuació màxima del programa.
1.4 Els projectes i les activitats subvencionables són els següents:
A.3 Serveis d'atenció a la família, adreçats a les famílies per tal d'acompanyar-les en la millora del seu benestar per potenciar la pròpia capacitat d'afrontar i superar qüestions diverses de comunicació i relació que afecten l'àmbit familiar.
A.6 Projectes d'atenció educativa complementària a infants de 0 a 3 anys per facilitar la conciliació de la vida familiar, personal i laboral de les famílies que els atenen.
En concret, els projectes o activitats s'han de referir a:
La detecció, prevenció, atenció i recuperació en els supòsits de violència, tant en dones com en infants, com en altres membres de la unitat familiar.
En especial, generació d'estructures de suport psicològic, social, d'assistència jurídica i d'inserció laboral, de foment de l'apoderament, o d'altres, per a les dones que pateixen violència masclista.
Els anys que es prevegi la realització d'un congrés nacional de la gent gran, es prioritzaran aquells projectes directament relacionats amb la implementació, coordinació i execució de les diferents fases congressuals.
1.5 En cap cas poden ser subvencionables els projectes o activitats que corresponen a serveis que l'Administració gestiona directament o indirectament, ni els projectes o les activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
1.6 Serà condició que aquests programes es portin a terme en el transcurs de l'any natural que s'indiqui a la corresponent convocatòria o aquest i el següent en cas de subvencions pluriennals.
1.7 En tot cas, l'atorgament de les subvencions als projectes o les activitats estarà supeditada a les disponibilitats pressupostàries de l'exercici de la convocatòria.
Poden ser beneficiàries de les subvencions anuals i biennals les entitats legalment constituïdes que no tinguin afany de lucre.
Per optar a ser beneficiàries de les subvencions biennals les entitats han de complir, a més dels requisits especificats a l'annex 1, base 4 de les bases generals, els requisits següents:
e) Signar el corresponent conveni biennal, el qual ha de preveure que quedarà sense efecte si l'entitat subvencionada incompleix els objectius determinants de la concessió o les obligacions imposades, en particular l'obligatorietat de justificar l'aplicació del fons o si es produeixen irregularitats en l'acreditació de les condicions i els requisits per sol·licitar la subvenció.
3.4 En el supòsit que es facin públics els programes o les activitats subvencionats, s'haurà de fer constar la col·laboració de la Secretaria de Família del Departament de Benestar Social i Família amb l'addició del text següent: "La Secretaria de Família del Departament de Benestar Social i Família no ha de compartir necessàriament les opinions expressades".
–5 Criteris de valoració prioritària
a) Viabilitat tècnica del programa o activitat: coherència entre objectius i resultats; l'interès social, la seva originalitat i innovació: fins a 50 punts.
b) Viabilitat econòmica del programa o activitat: coherència entre les accions proposades i el resum econòmic (pressupost) de cada activitat: fins a 20 punts.
5.2 És requisit necessari per poder atorgar la subvenció l'obtenció d'un mínim del 60% de la puntuació màxima establerta.
La persona responsable d'actuacions de suport a la família.
La persona responsable d'actuacions en matèria de violència familiar.
La persona responsable de l'Oficina de Gent Gran Activa.
8.1 La justificació de l'aplicació dels fons percebuts i el compliment de la finalitat dels programes es farà en els termes que indica la base 16 de l'annex 1.
8.2 La documentació tant per a les subvencions anuals com per a les biennals, s'ha de presentar al Departament de Benestar Social i Família fins a la data que s'indiqui al conveni biennal o a la resolució.
Subvencions a entitats per a programes per al col·lectiu lesbià, gai, transsexual i bisexual
1.1 Les subvencions anuals tenen per objecte el suport en el finançament de les actuacions per a programes per al col·lectiu lesbià, gai, transsexual i bisexual que portin a terme les entitats privades sense ànim de lucre, d'acord amb les característiques i els requisits del programa que s'estableixen en aquestes bases.
1.2 La Secretaria de Família podrà instar la signatura de convenis de concessió biennal amb aquelles entitats el projecte de les quals resulti d'especial qualitat, és a dir, amb una puntuació almenys del 70% de la puntuació màxima del programa, en els programes següents:
Programa per al col·lectiu lesbià, gai, transsexual i bisexual.
1.4 Els projectes i activitats subvencionables són:
1.4.1 Els projectes o activitats susceptibles de subvenció han d'estar inclosos en algun dels programes i actuacions adreçades a entitats de lesbianes, gais, transsexuals i bisexuals que afavoreixin la llibertat, igualtat i no-discriminació envers lesbianes, gais, transsexuals i bisexuals i ha de reforçar la cohesió social amb respecte a les diferències.
1.5 En cap cas poden ser subvencionables els projectes o activitats que corresponen a serveis que l'Administració gestiona de manera directa o indirecta, ni els projectes o activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
1.6 Serà condició que aquests programes siguin realitzats en el transcurs de l'any natural que s'indiqui a la corresponent convocatòria o aquest i el següent en cas de subvencions pluriennals.
1.7 En tot cas, l'atorgament de les subvencions als projectes o activitats estarà supeditada a les disponibilitats pressupostàries de l'exercici de la convocatòria.
Poden ser beneficiàries de subvencions anuals i biennals les entitats legalment constituïdes que no tinguin afany de lucre.
Per optar a ser beneficiàries de les subvencions biennals les entitats han de complir, a més, els requisits següents:
e) Signar el corresponent conveni biennal, el qual ha de preveure que quedarà sense efecte si l'entitat subvencionada incompleix els elements determinants de la concessió o les obligacions imposades, en particular l'obligatorietat de justificar l'aplicació del fons i si es produeixen irregularitats en l'acreditació de les condicions i els requisits per sol·licitar la subvenció.
3.4 En el supòsit que es facin públics els programes o activitats subvencionats, s'haurà de fer constar el patrocini del Departament de Benestar Social i Família amb l'addició del text següent: "El Departament de Benestar Social i Família no ha de compartir necessàriament les opinions expressades".
–5 Criteris de valoració i la seva ponderació
5.1 Per a la concessió de subvencions del programa es valorarà la concurrència de les condicions següents, segons les dades que constin a la sol·licitud i l'escala de puntuació que s'especifica:
a) Coherència entre objectius, activitats i resultats previstos ( fins a 15 punts).
b) Consolidació dels projectes (fins a 15 punts).
c) Incorporació de la perspectiva de gènere i de les dones en les actuacions que conformen l'objecte del projecte subvencionable (fins a 15 punts).
d) Adequació als objectius i directrius del Pla interdepartamental contra la discriminació de les persones lesbianes, gais, transsexuals i bisexuals (fins a 15 punts).
e) Potenciació de la col·laboració amb altres entitats, públiques o privades que treballin l'àmbit de persones lesbianes, gais, transsexuals i bisexuals.(fins a 15 punts).
f) Potenciació de la col·laboració amb entitats de fora de l'àmbit de persones lesbianes, gais, transsexuals i bisexuals (fins a 15 punts).
g) Concurrència d'altres fonts de finançament públic i privat (fins a 5 punts).
h) Incorporació d'iniciatives o actuacions innovadores (fins 5 punts).
5.2 Per als projectes o activitats inclosos en el Programa per al col·lectiu lesbià, gai, transsexual i bisexual és requisit necessari per poder atorgar la subvenció l'obtenció d'un mínim del 60% de la puntuació màxima establerta.
La persona responsable de l'Àrea per a la igualtat de tracte i no discriminació de persones lesbianes, gais, transsexuals i bisexuals (LGTB).
8.1 La justificació de l'aplicació dels fons percebuts i el compliment de la finalitat del programa es farà en els termes que indica la base 16 de l'annex 1.
8.2 La documentació relativa del programa s'ha de presentar al Departament de Benestar Social i Família fins a la data que s'indiqui al conveni biennal o a la resolució.
Subvencions a entitats per a programes en matèria d'infància i adolescència
1.1 L'objecte de les subvencions que es regeixen per aquestes bases és la col·laboració en el finançament dels programes que portin a terme les entitats privades sense ànim de lucre en matèria d'infància i adolescència, d'acord amb les característiques i els requisits que estableixen les bases d'aquests programes.
1.2 La Direcció General d'Atenció a la Infància i l'Adolescència podrà instar la signatura de convenis de concessió pluriennals amb un màxim de tres anys prioritàriament pels programes i serveis següents:
Serveis d'intervenció socioeducativa: Servei de centre obert.
Programes i actuacions adreçades a entitats col·laboradores amb l'Àrea de Suport als Joves Tutelats i Extutelats.
1.3 La concessió, si s'escau, mitjançant conveni de subvencions pluriennal requerirà l'aprovació prèvia del corresponent Acord del Govern.
1.4 Els projectes o activitats susceptibles de ser subvencionables han d'estar inclosos en algun dels programes o serveis en matèria d'infància i adolescència següents:
Servei diürn preventiu, fora de l'horari escolar, que dona suport, estimula i potencia l'estructuració i el desenvolupament de la personalitat, la socialització, l'adquisició d'aprenentatges bàsics i l'esbarjo, i compensa les deficiències socioeducatives dels infants i adolescents atesos mitjançant el treball individualitzat, el grupal, la família, el treball en xarxa i amb la comunitat, amb especial atenció a les situacions de risc.
Programes i serveis de caràcter social i educatiu que contribueixen a la desaparició de la situació de risc i que s'implementin en funció de les mesures d'atenció social i educativa establertes en l'article 104 de la Llei 14/2010, de 27 de maig, dels drets i les oportunitats en la infància i l'adolescència.
En cap cas poden ser subvencionats els programes que desenvolupen mesures de l'article 104 de la Llei 14/2010, que corresponen a competències específiques d'altres departaments de la Generalitat o d'altres unitats del Departament.
Els programes i els serveis d'atenció social i educativa han d'estar adreçats a la integració social, a la normalització en la vida de la comunitat i a la cobertura de necessitats i mancances personals dels infants, adolescents i les seves famílies que es troben en situació de risc.
Es prioritzaran els programes següents:
B.4 Servei itinerant d'atenció a infants i adolescents en risc i les seves famílies: serveis que ofereixen atenció en aquelles zones del territori de baixa densitat demogràfica i gran amplitud territorial i que ofereixen una alternativa equitativa que permeti a la ciutadania accedir en igualtat d'oportunitats als programes i serveis següents: Servei d'intervenció amb famílies amb infants de 0 a 3 anys en risc, Servei d'intervenció amb família amb infants i adolescents en risc i Servei de Centre obert.
E.2 Programes diürns preventius per a joves que es troben en situació de risc adreçats a la integració social i a la normalització en la vida de la comunitat.
G) Programa de suport al manteniment de les activitats dels centres oberts durant el període de vacances escolars d'estiu i de promoció d'actuacions que garanteixin la cobertura de necessitats bàsiques dels infants i adolescents atesos: l'objectiu del programa és mantenir les activitats diàries dels centres oberts durant el període de les vacances escolars d'estiu, així com de garantir una alimentació saludable i equilibrada als infants i adolescents atesos.
1.5 En cap cas no poden ser subvencionables aquells projectes o activitats que corresponen a serveis que l'Administració gestiona directament o indirectament, ni aquells projectes o activitats que, si bé tenen relació amb els programes descrits, són més propis de les competències específiques d'altres departaments de la Generalitat o d'altres unitats del Departament.
1.6 Serà condició que aquests programes siguin realitzats en el decurs de l'any natural que s'indiqui a la corresponent convocatòria o d'acord amb el conveni pluriennal.
Poden ser beneficiàries de subvencions anuals i pluriennals les entitats legalment constituïdes que no tinguin afany de lucre.
3.1 Subvencions anuals: poden ser beneficiàries de les subvencions anuals les entitats que compleixin els requisits especificats a l'annex 1, base 4, de les bases generals, a més del requisit següent:
Els programes A i G: serveis d'intervenció socioeducativa.
Han d'estar registrats al Registre d'Entitats, Serveis i Establiments de Serveis Socials.
Per al programa D, s'ha de dur a terme fora de l'horari escolar i durant el període lectiu, amb un mínim de 12 hores setmanals d'atenció directa repartides com a mínim en tres dies a la setmana.
Per al programa G: El període de l'activitat ha de contemplar des de l'última setmana de juny a la primera de setembre, prioritzant el manteniment de les activitats que es duguin a terme durant el mes d'agost.
Les activitats han de ser addicionals a les programades anualment pel centre obert (respecte a l'any anterior) i han de permetre que el servei romangui obert el màxim període possible de les vacances escolars d'estiu.
Les activitats han de ser diàries i s'han de dur a terme de dilluns a divendres amb un mínim de 6 hores d'atenció directa, continues i preferentment dins de la franja horària de 9 a 18 hores.
Les activitats diàries han de garantir dos/tres àpats diaris mitjançant càterings i/o cuina pròpia que compleixin amb el registre sanitari corresponent i amb la normativa vigent.
Els àpats hauran de ser de qualitat i tindran en compte tant els aspectes nutricionals com els higiènics, sensorials i educatius.
Serà responsabilitat de l'entitat que el càtering i /o servei de menjador compleixi amb el registre sanitari i amb la normativa establerta vigent.
Els infants i adolescents atesos han d'estar derivats pels equips bàsics d'atenció social.
Es prioritzaran les activitats que desenvolupin els centres oberts en les zones d'actuació preferent.
Les condicions tècniques i materials per al desenvolupament i execució de l'activitat han de complir amb els criteris establerts per aquests tipus de serveis en l'actual cartera de serveis socials.
Per optar a ser beneficiàries de les subvencions pluriennals les entitats han de complir, a més, els requisits següents:
c) Acreditar documentalment que el projecte tindrà continuïtat almenys durant el temps pel qual se sol·licitat la pluriennalitat.
d) Acreditar la viabilitat econòmica pera l desenvolupament del projecte durant el temps pel qual se sol·licita la pluriennalitat.
e) Signar el corresponent conveni pluriennal, el qual ha de preveure que quedarà sense efecte si l'entitat subvencionada incompleix el elements determinants de la concessió o les obligacions imposades, en particular l'obligatorietat de justificar l'aplicació del fons i si es produeixen irregularitats en l'acreditació de les condicions que s'estableix en els requisits per sol·licitar la subvenció.
4.2 Per als programes A, B, C, D, E.2, F i G els formularis de sol·licitud, degudament emplenats, han d'anar acompanyats de la documentació general establerta a l'annex 1 i de l'específica següent:
a) Relació de programes, serveis i/o establiments per als quals es demana la subvenció (segons model annex al formulari de sol·licitud).
b) Llistat de persones usuàries (segons model annex al formulari de sol·licitud).
Per al programa G, si no es disposa del llistat de persones usuàries en el moment de presentar la sol·licitud, s'haurà d'indicar el nombre d'usuaris i aportar el llistat de persones usuàries a la DGAIA abans de l'inici de l'activitat.
c) Llistat de personal (segons model annex al formulari de sol·licitud).
Programació de les activitats a desenvolupar.
(Si no es disposa de la programació del menú en el moment de la presentació de la sol·licitud s'haurà d'aportar a la DGAIA abans de l'inici de l'activitat).
4.3 Per al programa E.1, els formularis de sol·licitud, degudament emplenats, han d'anar acompanyats de la documentació general establerta a l'annex 1 i de l'específica següent:
a) Ingressos i despeses de l'any anterior (segons model annex al formulari de sol·licitud).
b) En el cas que es sol·liciti subvenció per a despeses de manteniment o lloguer de pisos assistits: projecte del pis assistit concret que s'ha d'adequar al projecte marc elaborat per l'Àrea de Suport als Joves Tutelats i Extutelats.
5.1 Per a la concessió de subvencions dels programes anteriors s'ha de valorar la concurrència de les condicions següents, segons les dades que constin a la sol·licitud i l'escala de puntuació que s'especifica:
D'acord amb l'activitat i el pressupost, es valoraran els següents criteris:
A) Serveis d'intervenció socioeducativa: Servei de centre obert.
Nombre d'infants i adolescents que es beneficien del servei derivats pels equips bàsics d'atenció social, desglossat per sexes i franges d'edat ateses (fins a 20 punts).
Nombre d'hores d'atenció directa (fins a 15 punts).
Infants i/o adolescents que es trobin en situació de risc greu valorada pels equips bàsics d'atenció social i/o EAIA (fins a 15 punts).
Justificació de d'interès social del servei en el territori (fins a 10 punts).
Serveis que incorporin el treball amb famílies o estiguin integrats en xarxes municipals que contemplin serveis de treball amb les famílies (fins a 10 punts).
Nombre de mesos anuals que el servei roman obert i presta atenció directa (fins a 10 punts).
Intervenció integral i sistemàtica amb l'infant i/o adolescent.
Elaboració PEI (fins a 5 punts.
Serveis que incorporin activitats extraordinàries encaminades a la integració dels infants i adolescents en el seu entorn comunitari (fins a 3 punts).
Incorporació de la perspectiva de gènere i de les dones en les actuacions que conformen l'objecte del projecte subvencionable (fins a 3 punts).
Nombre d'infants i adolescents amb les seves famílies derivats pels equips bàsics d'atenció social i serveis socials especialitzats en infància i adolescència (fins a 40 punts).
Adequació del programa o servei a les necessitats reals existents de la infància i adolescència i les seves famílies contribuint a la desaparició de la situació de risc (fins a 25 punts).
Programes o serveis que estiguin integrats en xarxes municipals que contemplin serveis de centres oberts (fins a 5 punts).
Coherència entre els objectius, activitat i resultats previstos; Garanties d'avaluació i justificació de l' interès social del programa (fins a 5 punts).
Programes que incorporin la perspectiva de gènere i de les dones (fins a 3 punts).
Garanties d'avaluació (fins a 18 punts).
4.Nombre d'infants i adolescents atesos (fins a 13 punts).
5 Programes que prevegin un abordatge integral del maltractament a infants i adolescents.
Justificació (fins a 14 punts).
Programes que incorporin intervencions transversals i en xarxa. (fins a 7 punts).
Capacitat d'incidir en la inclusió social dels infants i adolescents amb major risc d'exclusió social.
Població diana a la qual va dirigida l'actuació objecte de la subvenció (fins a 7 punts).
Incorporació de la perspectiva de gènere i de les dones en les actuacions que conformen l'objecte del programa, i en especial programes que incloguin mesures integrals respecte a la prevenció i detecció de la violència masclista i de sensibilització respecte a aquesta violència (fins a 3 punts).
D) Programes d'intervenció socioeducativa diària que es duguin a terme en el marc dels esplais.
Nombre d'infants i adolescents beneficiaris del servei i franges d'edat ateses (fins a 19 punts).
Treball amb infància en risc prioritàriament (fins a 19 punts).
Nombre d'hores d'atenció directa (fins a 14 punts).
Projectes que es realitzin prioritàriament en barris o en zones desafavorides socialment (fins a 9 punts).
Intervencions transversals i en xarxa (fins a 9 punts).
Intervenció integral i sistemàtica amb els infants i/o adolescent.
Elaboració de PEI (fins a 9 punts).
Incorporació de la perspectiva de gènere i de les dones en les actuacions que conformen l'objecte del programa subvencionable, amb especial atenció a la lluita contra els estereotips i rols marcats pel gènere (fins a 3 punts).
Adequació als objectius i directrius de l'Àrea de Suport als Joves Tutelats i Extutelats (fins a 20 punts).
Per al E.2 la valoració nul·la d'aquest apartat serà motiu excloent del projecte).
Interès social i adaptació a les necessitats dels joves del programa o projecte presentat (fins a 5 punts).
Garanties en la realització dels programes o projectes presentats (fins a 5 punts).
Concurrència d'altres fonts de finançament públic i privat (fins a 5 punts).
Programes i/o projectes que incorporen el treball en xarxa, la coordinació entre activitats i accions conjuntes (fins a 10 punts).
Adequació als objectius i directrius del Pla Estratègic de Serveis Socials de Catalunya, i en concret als plans d'infància (fins a 5 punts).
Intervenció integral i sistemàtica amb els infants i/o joves.
Elaboració de projectes educatius individualitzats (fins a 10 punts).
Projecte educatiu anual (fins a 10 punts).
Solvència professional i tècnica de l'entitat (fins a 5 punts).
Nombre d'hores d'atenció directa (hores per dia per usuari) (fins a 10 punts).
Nombre de persones usuàries ateses, per sexes (només per al programa E.2. fins a 10 punts).
Incorporació de la perspectiva de gènere i de les dones en les actuacions que conformen l'objecte del programa subvencionable (fins a 5 punts).
Per al E.2., la valoració nul·la d'aquest apartat serà motiu excloent del projecte.
Programes que impulsin aprofundir en el compliment dels drets dels infants, en els processos de diàleg i nous espais participatius de la infància i adolescència per tal d'afavorir la convivència i la integració cultural en l'àmbit veïnal i local (fins a 40 punts).
Participació real dels infants i/o adolescents en els processos de participació territorial (fins a 30 punts).
Impacte comunitari i repercussió en altres territoris (fins a 20 punts).
4 Experiència de l'entitat en l'àmbit de la promoció i exercici dels drets de la infància (fins a 10 punts).
1) Viabilitat tècnica del projecte.
Garanties en la realització del programa (fins a 30 punts).
2) Experiència i solvència tècnica demostrada per l'entitat en la realització de l'activitat objecte de subvenció (fins a 30 punts).
Garanties d'avaluació (fins a 15 punts).
4) Programa que es realitza en zones d'actuació preferent (fins a 15 punts).
5) Intervenció integral i sistemàtica amb l'infant i/o adolescent.
5.2 És requisit necessari per poder atorgar la subvenció l'obtenció d'un mínim del 50% de la puntuació màxima establerta per cada tipologia de programes.
6.1 L'import de la subvenció en els programes A, B, C, D i F es determinarà de la següent manera:
Un mínim del 75 % del crèdit destinat al conjunt d'aquests 5 programes, serà destinat als programes A de serveis socials de centres oberts.
Per aquests programes A, s'atorgarà un mínim del 50% proporcionalment en funció del nombre de places registrades, i el percentatge restant es distribuirà proporcionalment en funció de la puntuació obtinguda en els criteris de valoració de l'apartat 5.1.a.
Com a màxim és destinarà un 25% del crèdit destinat al conjunt d'aquests 5 programes, entre els programes B, C, D i F, els quals és subvencionaran de forma directament proporcional a la puntuació obtinguda (desprès de la valoració de les sol·licituds presentades) d'acord amb els criteris de valoració de l'apartat 5.1.b, c, d i f.
D'aquest 25%, es destinarà un import màxim de 20.000,00 euros per al programa F.
Per al programa G, la quantia a subvencionar es calcularà en funció del nombre d'infants i/o adolescents atesos, del nombre d'àpats diaris, del nombre de dies, de les hores d'atenció directa dels professionals d'un equip estendard pels dies que és doni servei en el període estival referenciat.
L'import màxim a finançar pels àpats diaris no superarà en cap cas 6 € per usuari.
6.2 Determinació de la quantia del programa E: L'import de la subvenció es determinarà, de forma directament proporcional, en funció de la puntuació obtinguda després de la valoració de les sol·licituds presentades en els termes que estableixen els criteris de valoració corresponents.
6.3 La quantia de la subvenció es fixarà en la resolució de concessió.
6.4 En tots els programes en matèria d'infància i adolescència l'import concedit serà un percentatge del cost total de l'activitat o projecte que no podrà superar la quantitat sol·licitada, tenint en compte les disponibilitats pressupostàries i el nombre de sol·licituds presentades.
6.5 Com a forma de pagament, per al programa G es podrà atorgar una bestreta de fins a un màxim del 70% de la subvenció en el moment en què es resol la concessió.
La tramitació del pagament del 30% restant, s'inicia un cop justificada correctament la subvenció.
La valoració i la proposta de concessió dels programes de l'A al G l'ha de formular una Comissió de Valoració integrada per:
Una persona adscrita a la Direcció General d'Atenció a la Infància i l'Adolescència, nomenada per la persona titular d'aquesta Direcció General, que la presidirà.
Els i les caps dels serveis territorials d'atenció a la infància i adolescència o les persones en qui deleguin.
La persona titular de la Subdirecció General d'Atenció a la Infància i l'Adolescència.
La persona responsable de l'Àrea de Suport als Joves Tutelats i Extutelats, en el cas del programa E.
La persona titular del Servei de Gestió Administrativa de la Direcció General d'Atenció a la Infància i l'Adolescència que farà les funcions de secretari o secretària.
El compliment de la finalitat per a la qual s'ha concedit la subvenció i l'aplicació dels fons percebut es farà en els termes que indica la base 16 de l'annex 1.
La tramitació correspon al Servei de Gestió Administrativa de la Direcció General d'Atenció a la Infància i l'Adolescència, i la resolució a la persona titular de la mateixa Direcció General.
Subvencions a entitats per dur a terme programes i activitats d'integració social de persones estrangeres immigrades i catalanes retornades
1.1 L'objecte d'aquesta subvenció és donar suport a programes i activitats que realitzen les entitats a Catalunya que contribueixen a la cohesió de la societat catalana a través de la integració de persones estrangeres immigrades i catalanes retornades, amb respecte i promoció de la igualtat d'oportunitats i la no-discriminació, i a través, també, de la sensibilització i el coneixement, per part de la població de Catalunya, de la nova ciutadania.
1.2 Els programes i activitats subvencionables són els següents:
Grup B Programes de promoció d'igualtat d'oportunitats.
1.3 Queden especialment excloses de la convocatòria les accions consistents en observatoris, estudis, publicacions de llibres, i organització i realització de torneigs esportius.
2.1 Poden ser-ne beneficiàries les associacions, les fundacions i altres persones jurídiques privades sense ànim de lucre que desenvolupin a Catalunya programes i activitats d'integració social de persones estrangeres immigrades i catalanes retornades.
2.2 Una mateixa entitat no pot presentar més de 2 programes o activitats subvencionables, els quals hauran d'estar cofinançats, com a mínim, en un 30% per la pròpia entitat o amb altres aportacions públiques o privades.
Els programes i activitats subvencionables s'han d'ajustar als objectius del Pla de ciutadania i immigració vigent, i que es pot consultar a gencat.cat/benestarsocialifamilia/immigracio.
a) Previsió d'ingressos i despeses totals de l'entitat per a l'any en curs i ingressos i despeses de l'any anterior (segons model adjunt al formulari de sol·licitud).
b) Declaració responsable conforme els programes i activitats d'integració social de persones estrangeres immigrades i catalanes retornades es desenvolupen a Catalunya.
a) Activitats innovadores i d'impacte social: Coherència entre la definició dels objectius i els resultats esperats: fins a 50 punts.
b) Viabilitat tècnica i econòmica del programa o activitat: Coherència entre les accions proposades i el resum econòmic (pressupost) de cada activitat: fins a 20 punts.
5.2 És requisit necessari per poder atorgar la subvenció l'obtenció d'un mínim del 50% de la puntuació màxima establerta.
L'import concedit serà un percentatge del cost total de l'activitat o projecte, en funció de la puntuació obtinguda.
La quantia de la subvenció en cap cas, pot excedir els trenta mil (30.000,00) euros.
La Comissió de Valoració és l'òrgan col·legiat al qual pertoca encarregar-se del desenvolupament del procés de selecció de programes i activitats a subvencionar, i està integrada per les persones següents:
a) Presidència: una persona adscrita a la Direcció General per a la Immigració, nomenada per la persona titular d'aquesta Direcció General.
b) Quatre persones, adscrites al Departament de Benestar Social i Família, una de les quals hi ha d'actuar com a secretari/ària, nomenades per la persona titular de la Direcció General per a la Immigració.
c) Els directors i directores dels serveis territorials de Benestar Social i Família o les persones en qui deleguin.
d) Una persona nomenada per la persona titular de la Secretaria general del Departament de Benestar Social i Família.
8.1 La justificació de l'aplicació dels fons percebuts i el compliment de la finalitat de la subvenció es farà en els termes que indica la base 16 de l'annex 1.
8.2 En cap cas es poden presentar despeses d'inversió com a justificants de la subvenció.
8.3 En cas d'edició de material divulgatiu el projecte o activitat, s'han de trametre a la Direcció general per a la Immigració dos exemplars de la informació impresa.
8.4 Ateses les circumstàncies suficientment motivades, s'autoritza la persona titular de la Direcció General per a la Immigració per acceptar fora de termini la documentació de justificació de la despesa.
En tot cas, la documentació justificativa ha de pertànyer a l'any natural de presentació de la sol·licitud.
La tramitació de subvencions a entitats per a la realització de programes i activitats d'integració social de persones estrangeres immigrades i catalanes retornades correspon a l'Àrea Tècnica de la Direcció General per a la Immigració i la resolució correspon a la persona titular de la Direcció General per a la Immigració.
Subvencions a les associacions juvenils i entitats que ofereixen serveis a la joventut
1.1 L'objecte de les subvencions que es regeixen per aquestes bases és la promoció de l'associacionisme juvenil, mitjançant el suport als projectes d'activitats de les associacions juvenils o de les entitats sense finalitat de lucre que facin serveis a la joventut, i el suport a la tasca associativa d'entitats rellevants en el teixit associatiu juvenil.
1.2 Aquestes subvencions són compatibles amb altres subvencions que les entitats sol·licitants hagin pogut demanar per a la mateixa finalitat.
2.1 Poden ser beneficiàries d'aquestes subvencions les entitats inscrites al Cens d'entitats juvenils de la Direcció General de Joventut.
2.2 A efectes d'aquestes subvencions, les entitats inscrites al Cens d'entitats juvenils de la Direcció General de Joventut s'enquadren en les següents tipologies, excloents entre sí:
a) Tipologia A: associacions juvenils que estiguin inscrites com a juvenils al registre d'Associacions que gestiona el Departament de Justícia, o bé que el seu nom i estatuts reflecteixin el seu caràcter netament juvenil i les federacions o coordinadores d'aquestes associacions juvenils.
b) Tipologia B: consells locals de joventut.
c) Tipologia C: seccions juvenils d'entitats, associacions, partits polítics, sindicats i parròquies amb òrgans de decisió propis i que estiguin constituïdes formalment com a tal secció d'acord amb els estatuts de l'entitat mare.
d) Tipologia D: altres entitats sense finalitat de lucre que realitzin algun programa d'activitats que s'adreci de forma específica i exclusiva a joves, que aquest programa sigui especialment rellevant i que en els estatuts de l'entitat es reflecteixi com a un dels objectius fundacionals oferir serveis als joves.
Al web de la Direcció General de Joventut es pot consultar en quina tipologia de les abans esmentades s'enquadra cadascuna de les associacions inscrites al Cens d'entitats juvenils de la Direcció General de Joventut.
2.3 No poden acollir-se a aquestes subvencions les entitats que rebin subvencions mitjançant conveni de col·laboració en matèria d'educació en el lleure amb el Departament de Benestar Social i Família, ja sigui directament com a través de la seva federació o moviment.
3.1 Abans de la finalització del termini de presentació de la sol·licitud d'aquestes subvencions, les entitats sol·licitants han de tenir actualitzada, als arxius de la Direcció General de Joventut, la documentació vinculada a la inscripció al Cens d'entitats juvenils de la Direcció General de Joventut.
3.2 Les activitats objecte d'aquestes subvencions s'han de realitzar durant l'any de presentació de la sol·licitud, d'acord amb la convocatòria corresponent.
4.1 La tramitació telemàtica de les sol·licitud referides a aquest annex es farà mitjançant el lloc web: gencat.cat/joventut/carpetaelectronica.
4.2 Les entitats sol·licitants hauran de presentar la sol·licitud i els projectes en els formularis oficials específics per cada programa que facilitarà la Direcció General de Joventut.
Les entitats beneficiàries han de justificar davant la Direcció General de Joventut la realització efectiva de les activitats o l'execució dels projectes que van determinar la concessió de la subvenció, d'acord amb el què estableix a la base 16 de l'annex 1 d'aquestes bases i, si escau, el què s'estableixi en aquest annex específicament per a cada programa.
–6 Òrgans competents per a la instrucció i resolució del procediment
La tramitació de les subvencions que s'acullin als programes d'aquest annex correspon a la Direcció General de Joventut, i la resolució, a la persona titular de la Direcció General de Joventut.
Programa A. Subvencions a les associacions juvenils i entitats que ofereixen serveis a la joventut per activitats.
1.1 L'objecte d'aquestes subvencions és:
a) Donar suport a les activitats i funcionament de les associacions juvenils, els consells locals de joventut i les seccions juvenils.
b) Donar suport a les activitats adreçades a joves i realitzades per entitats sense finalitat de lucre.
1.2 Les subvencions es poden destinar a les següents actuacions:
1.2.1 En el cas de les associacions enquadrades en els apartats 2.2 a, b i c) de l'annex 6, són subvencionables tant les despeses vinculades al seu funcionament ordinari com a programes d'actuació que tinguin una utilitat social i atenguin als objectius del Pla Nacional de Joventut de Catalunya.
1.2.2 Queden excloses del suport al funcionament ordinari totes aquelles entitats que reben subvenció de "Suport a la tasca associativa d'entitats rellevants en el teixit associatiu juvenil", ja sigui directament com a través de la seva federació o moviment.
1.2.3 En el cas de les entitats enquadrades en l'apartat 2.2 d) de l'annex 6, és subvencionable només un projecte o programa d'activitats adreçat específicament i exclusiva a joves i que sigui especialment rellevant.
1.3 A la convocatòria anual es podran fixar quin tipus d'actuacions són prioritaris per a la Direcció General de Joventut.
Poden ser beneficiàries d'aquestes subvencions les entitats inscrites al Cens d'entitats juvenils de la Direcció General de Joventut descrites en els apartats a), b) c) i d) de la base 2.2 de l'annex 6 d'aquestes bases.
Les associacions que pertanyin a una federació o moviment que rebi subvencions mitjançant conveni amb la Direcció General de Joventut, hauran de presentar la seva sol·licitud de forma conjunta a través de la seva federació o moviment.
Els criteris d'adjudicació d'aquestes subvencions que ha de tenir en compte la Comissió de Valoració esmentada en la base 6 d'aquest programa es valoraran fins un màxim de 100 punts distribuïts en els criteris i puntuacions parcials següents:
a) L'adequació del projecte i de les activitats a les prioritats establertes en la convocatòria anual, fins a 24 punts.
b) La qualitat del projecte i de les activitats, fins a 24 punts.
c) La viabilitat econòmica i el rigor pressupostari, fins a 24 punts.
d) La utilitat i interès social del projecte i de les activitats, fins a 14 punts.
e) La solvència i experiència de l'entitat sol·licitant i, si escau, els antecedents disponibles a la Direcció General de Joventut, fins a 14 punts.
És requisit necessari per poder atorgar la subvenció l'obtenció d'un mínim del 50% de la puntuació màxima establerta.
–5 Determinació de la quantia i pagament
5.1 La quantitat màxima destinada a aquestes subvencions i l'aplicació pressupostària a la qual s'ha d'imputar es determina a la convocatòria pública corresponent.
5.2 Per determinar la quantia de la subvenció, a l'empara de la convocatòria corresponent, es té en compte l'adequació de les propostes que presenten els interessats als criteris de valoració publicats en aquestes bases, així com altres subvencions o ajudes que l'entitat sol·licitant pugui percebre per a la mateixa activitat o projecte, de manera que la quantitat a atorgar aïlladament o amb concurrència amb d'altres no superi en cap cas el 100% del cost de l'activitat o projecte.
5.3 Com a forma de pagament, el 90% de la subvenció s'ordena el pagament en el moment en què es resol la concessió.
6.1 La Comissió de Valoració ha d'examinar i valorar les sol·licituds, i emetre'n un informe, d'acord amb els criteris d'adjudicació que es determinen en la base 4 d'aquest programa i l'ha de remetre a la persona titular de la Subdirecció General de Joventut.
6.2 La Comissió de Valoració estarà formada per les persones següents:
a) El president o presidenta, serà la persona titular de la Subdirecció General de Joventut.
b) Sis vocals, nomenats per la persona titular de la Subdirecció General de Joventut d'entre el personal de la Direcció General de Joventut.
El termini màxim de presentació de la documentació justificativa és l'últim dia hàbil del mes de febrer de l'any següent al de la convocatòria.
Programa B: Subvencions per al suport a la tasca associativa d'entitats rellevants en el teixit associatiu juvenil.
1.1 L'objecte d'aquesta subvenció és donar un suport especial a les activitats i els projectes habituals de les entitats sol·licitants i contribuir a les despeses d'infraestructura i de personal.
1.2 Les actuacions objecte d'aquestes subvencions s'han de realitzar durant l'any de presentació de la sol·licitud, d'acord amb la convocatòria corresponent.
Poden ser beneficiàries d'aquestes subvencions les entitats inscrites al Cens d'entitats juvenils de la Direcció General de Joventut descrites els apartats a), b) i c) de la base 2.2 de l'annex 6 d'aquestes bases.
3.1 Les entitats que optin a aquesta línia de subvenció han de tenir totes les característiques següents:
a) Fer una tasca especialment rellevant en el teixit associatiu juvenil.
b) Les finalitats de l'entitat han de tenir un elevat interès social, acreditat amb el tipus i qualitat de les activitats realitzades l'any anterior i les previstes per al període subvencionable i correspondre a algun dels àmbits de prioritat de la Direcció General de Joventut.
c) Tenir un elevat grau de rellevància, d'implicació i d'implantació en l'entorn social i territorial corresponent.
d) Tenir una viabilitat econòmica que en garanteix la continuïtat.
e) Tenir un ritme regular en les activitats i en el nombre de persones associades, d'acord amb les finalitats i amb l'àmbit d'actuació.
f) Tenir capacitat de projecció de l'entitat, tant a nivell català, com a nivell europeu i internacional.
3.2 Aquelles entitats que presentin una sol·licitud de subvenció per aquest programa i no compleixin els requisits establerts en la base 3.1 podran ser transferides d'ofici per la Direcció General de Joventut al programa A d'aquest annex 6.
3.3 Les entitats que es puguin acollir a aquestes subvencions regulades en el present annex s'agruparan en les següents tipologies:
Cada entitat susceptible de rebre aquest tipus de subvenció serà informada, un cop presentada la sol·licitud corresponent, de la tipologia a la qual ha estat assignada d'acord amb el seu objecte social i finalitats estatutàries.
4.1 A més de la documentació establerta a la base 9 de l'annex 1 d'aquestes bases, per a aquestes sol·licituds cal adjuntar, la documentació següent:
Estat de comptes de l'entitat, corresponent a l'any anterior al de la convocatòria.
4.2 Per a les sol·licituds de subvenció presentades en suport telemàtic, cal adjuntar un arxiu electrònic amb els documents originals a que fa referència l'apartat anterior adequadament escanejats en format pdf o jpg.
El formulari de sol·licitud normalitzat inclourà una declaració responsable en aquest sentit, així com aquelles dades que hauran de ser emplenades per l'entitat sol·licitant a fi de poder avaluar els criteris establerts a la base 5 d'aquest programa.
Els criteris d'adjudicació d'aquestes subvencions que ha de tenir en compte la Comissió de Valoració esmentada en la base 7 d'aquest programa es valoraran fins un màxim de 100 punts distribuïts en els criteris i puntuacions parcials següents:
a) Rellevància de l'entitat i del conjunt de les seves actuacions en el seu territori de referència, fins a 20 punts.
b) Utilitat, volum i transcendència de l'impacta social del programa, fins a 20 punts.
c) Qualitat del programa i de les activitats, fins a 20 punts.
d) Viabilitat econòmica i rigor pressupostari, fins a 20 punts.
e) Solvència i experiència de l'entitat sol·licitant i els antecedents disponibles a la Direcció General de Joventut, fins a 10 punts.
f) Adequació del programa d'activitats a les prioritats establertes en el Pla Nacional de Joventut, fins a 10 punts.
6.1 La quantitat màxima destinada a aquestes subvencions i l'aplicació pressupostària a la qual s'ha d'imputar es determina a la convocatòria pública corresponent.
6.2 Per determinar la quantia de la subvenció, a l'empara de la convocatòria corresponent, es té en compte l'adequació de les propostes que presenten els interessats als criteris de valoració publicats en aquestes bases, així com altres subvencions o ajudes que l'entitat sol·licitant pugui percebre per a la mateixa activitat o projecte, de manera que la quantitat a atorgar aïlladament o amb concurrència amb d'altres no superi en cap cas el 100% del cost de l'activitat o projecte.
6.3 Atesa la classificació tipològica establerta a la base 3.3 d'aquest programa, per tal de fixar la quantia final de la subvenció, els criteris de comparació, de priorització i d'atribució econòmica s'establiran entre entitats d'una mateixa tipologia.
6.4 Com a forma de pagament, el 90% de la subvenció s'ordena el pagament en el moment en què es resol la concessió.
7.1 La Comissió de Valoració ha d'examinar i valorar les sol·licituds, i emetre'n un informe, d'acord amb els criteris d'adjudicació que es determinen en la base 5 d'aquest programa i l'ha de remetre a la persona titular de la Direcció General de Joventut.
7.2 La Comissió de Valoració estarà formada per les persones següents:
a) El president o presidenta, serà la persona titular de la Direcció General de Joventut.
b) Tres vocals nomenats per la persona titular de la Direcció General de Joventut d'entre el personal de la Direcció General de Joventut.
8.1 A més de la documentació establerta a la base 16 de l'annex 1 d'aquestes bases s'ha d'aportar:
a) La memòria del funcionament de l'entitat durant l'any de la convocatòria.
b) L'estat de comptes de l'entitat corresponent a l'any de la convocatòria.
c) En el cas de federacions i coordinadores, cal aportar la relació de la distribució de la subvenció durant l'any de la convocatòria entre les seves entitats membres, adjuntant una certificació signada per el màxim responsable de cadascun dels centres, els col·lectius o les associacions membres on consti l'import rebut, el nombre de membres i la relació d'activitats realitzades d'acord amb el model facilitat per la DGJ.
8.2 El termini màxim de presentació de la documentació justificativa és l'últim dia hàbil del mes de febrer de l'any següent al de la convocatòria.
Subvencions a entitats per a activitats i projectes de caràcter cívic, de participació ciutadana i de promoció del voluntariat
L'objecte de la convocatòria és subvencionar activitats i projectes de caràcter cívic, participació ciutadana i de promoció del voluntariat.
Les activitats que seran objecte de la subvenció seran aquelles que tinguin per finalitat el foment del civisme, la participació ciutadana i la solidaritat.
Els projectes que seran objecte de la subvenció seran aquells que tinguin per objectiu principal la cohesió i la inclusió social mitjançant accions comunitàries, de foment del civisme, de participació ciutadana, d'associacionisme, de voluntariat i de discriminació positiva vers col·lectius específics.
Poden optar a les subvencions regulades en aquestes bases les entitats sense finalitat de lucre que tinguin seu social o delegació a Catalunya, que realitzin activitats de caràcter cívic, de participació i de foment del voluntariat i que compleixin els requisits de l'apartat 4 de les bases generals de l'annex 1.
En el cas de sol·licituds de subvencions destinades al foment del voluntariat, les entitats hauran d'estar inscrites en el Cens d'entitats de voluntariat de Catalunya en la data de la publicació de la convocatòria.
–4 Òrgans competents per a la instrucció i resolució del procediment
La tramitació de les subvencions que s'acullin als programes d'aquest annex correspon a la Subdirecció General de Cooperació Social i Voluntariat i la resolució, a la persona titular de la Direcció General d'Acció Cívica i Comunitària.
Per al Programa A s'efectuarà un primer pagament del 95% de l'import concedit, en forma de bestreta, sense garanties, que es tramitarà posteriorment a la resolució de la convocatòria i complerts els tràmits corresponents d'acord amb el que estableixen aquestes bases.
El 5% restant es tramitarà un cop finalitzada l'activitat i presentada correctament la justificació corresponent.
Per al Programa B, s'efectuarà un primer pagament del 95% de l'import concedit, posteriorment a la resolució de la convocatòria.
El 5% restant i la següent anualitat es tramitaran una vegada s'hagi comprovat la correcta justificació de la subvenció, l'execució del projecte i el compliment de la finalitat de l'anterior.
6.1 Les entitats beneficiàries han de justificar davant la Direcció General d'Acció Cívica i Comunitària la realització efectiva de les activitats o l'execució dels projectes que van determinar la concessió de la subvenció, d'acord amb el que estableix la base 16 de l'annex 1, i si s'escau el què estableixi en aquest annex específicament per a cada programa.
6.2 Per el programa A, el termini màxim de presentació de la documentació justificativa serà la que s'estableixi en la resolució d'atorgament.
Per el Programa B, la documentació justificativa es farà arribar en el termini que estableixi la resolució d'atorgament o, en tot cas, com a màxim l'últim dia hàbil del mes de febrer de l'any següent.
Programa A: Subvencions per dur a terme activitats cíviques, de participació ciutadana i de foment del voluntariat.
1.1 Les subvencions es destinaran a activitats realitzades a Catalunya que fomentin el civisme, la participació ciutadana, la millora de la sostenibilitat i el bon govern de les entitats, i la promoció del voluntariat, d'acord amb els subprogrames següents:
Subprograma 1: Activitats de caràcter cívic i de foment de la participació ciutadana.
Subprograma 2: Activitats de foment del voluntariat.
Entenem per activitat la unitat mínima d'acció que duu a terme una entitat en el marc del seu programa d'actuacions.
Només se subvencionaran les activitats que formin part d'un programa d'actuacions més extens de l'entitat, descartant-se aquelles activitats puntuals o singulars que no formin part de l'esmentada programació.
Només serà objecte de subvenció una única activitat per a cada entitat que presenti una sol·licitud.
En el cas que es presentin sol·licituds per a més d'una activitat, malgrat que aquestes pertanyin a subprogrames diferents, l'òrgan tramitador avalua només l'activitat de més import econòmic, i no admet la resta.
En cas de coincidència en l'import, s'avalua l'activitat que beneficiï a un nombre més alt de persones.
No són subvencionables dins d'aquesta convocatòria les despeses següents: despeses d'inversió, com compra de solars, d'immobles, de mobiliari, de material informàtic, inventariable, ni cap despesa de característiques similars.
Seran subvencionables les despeses vinculades a la realització de l'activitat que hagin estat detallades en el seu pressupost.
La persona titular de la Subdirecció General de Cooperació Social i Voluntariat presideix la Comissió de Valoració, que estarà formada per ella mateixa, un o una tècnica de la Secretaria General del Departament, i dos tècnics o tècniques de la Direcció General d'Acció Cívica i Comunitària., un dels quals realitzarà les funcions de secretari o secretària.
Es podrà subvencionar fins a un import màxim del 85% del cost de l'activitat, d'acord amb el pressupost presentat.
La resta del cost de l'activitat subvencionada anirà a càrrec de l'entitat beneficiària, amb fons propis o amb càrrec a altres fons de finançament.
–4 Obligació específica de les entitats beneficiàries
Les entitats beneficiàries tindran l'obligació de notificar a la Direcció General d'Acció Cívica i Comunitària, amb caràcter previ, la presentació o difusió de l'activitat subvencionada a qualsevol mitjà de comunicació.
Les activitats subvencionables hauran d'estar incloses dins les següents tipologies.
1) Activitats cíviques o comunitàries que s'organitzin per exercir i fomentar les actuacions solidàries que beneficiïn a col·lectius en risc d'exclusió social.
2) Activitats que cerquin la cohesió social mitjançant transmissió de coneixements o d'experiències.
3) Activitats que cerquin la promoció comunitària dels hàbits saludables de la població amb més risc.
4) Activitats de dinamització i participació ciutadana activa que fomentin la cohesió social de les persones o dels territoris on aquestes es desenvolupen.
5) Activitats dissenyades per a la millora de la sostenibilitat i del bon govern de les entitats, que permetin elaborar estratègies per treballar amb transparència, establir mecanismes de control i rendició de comptes o definir processos d'autodiagnosi, així com aquelles activitats que fomentin espais de trobada i vies de col·laboració entre les entitats i els diferents agents de la comunitat, que potenciïn la col·laboració amb el sector empresarial i, en general, aquelles que aglutinin el sector sota uns mateixos valors i permetin millorar, de manera general, la seva sostenibilitat.
No se subvencionarà cap activitat interna de l'entitat, dirigida exclusivament als socis i usuaris de la mateixa, exceptuant les que vagin dirigides a col·lectius vulnerables que puguin entendre's com a activitats de suport a la comunitat i les que vagin dirigides a la millora de la sostenibilitat i del bon govern de les pròpies entitats.
Tampoc se subvencionaran activitats que no compleixin les finalitats exposades en l'apartat 1 del subprograma 1 ni aquelles que responguin a uns objectius exclusivament lúdics.
Totes aquestes activitats seran rebutjades per no complir amb la finalitat de la convocatòria.
Els formularis de sol·licitud, degudament emplenats, han d'anar acompanyats de la documentació general establerta a l'annex 1 i del programa general d'activitats de l'entitat, que contingui calendari de les diferents activitats que s'executin al llarg del període temporal subvencionable.
a) Programa general d'actuacions de l'entitat: es valorarà l'impacte territorial de les actuacions de l'entitat (zona d'influència de l'entitat), els col·lectius als quals va adreçat l'esmentat programa i el calendari general d'actuacions programades (fins a 20 punts).
Es valoraran especialment aquelles activitats d'entitats que programin regularment activitats que fomentin la participació de la població i que executin amb regularitat i continuïtat les seves activitats en territoris amb risc d'exclusió social.
b) Interès social de l'activitat presentada: es valorarà l'interès social de l'activitat en funció de com aquesta dóna resposta de manera directa i explícita a les finalitats objecte de la convocatòria (fins a 20 punts):
Enfortiment del teixit associatiu.
Promoció de la cohesió social del territori i dels seus col·lectius vulnerables.
Es valoraran especialment aquelles activitats que donin resposta simultània a més d'una de les finalitats.
Es valorarà la capacitat d'autofinançament de l'activitat proposada (fins a 20 punts).
a) Beneficiaris de l'activitat: es valorarà el nombre de beneficiaris als quals va dirigida l'activitat (fins a 10 punts).
Obtindran més puntuació aquelles activitats que beneficiïn a un nombre més alt de població.
En el cas d'activitats que vagin dirigides únicament als propis usuaris de les entitats, es valorarà el percentatge que hi participa sobre el total d'usuaris de l'entitat.
I per les activitats dirigides a la millora de la sostenibilitat i del bon govern de les entitats es tindrà en compte el percentatge de persones associades i/o membres de la junta i/o usuaris que hi participin de forma directa, si es tracta d'una activitat restringida a les persones vinculades a l'entitat.
b) Col·lectius als quals va adreçada l'activitat: es valorarà el tipus de col·lectius beneficiaris de l'activitat (fins a 10 punts).
Es valoraran especialment tant aquelles activitats transversals els beneficiaris de les quals pertanyin a diferents col·lectius, com aquelles activitats adreçades a col·lectius amb un alt risc d'exclusió social.
c) Organització de l'activitat: es valoraran els diferents agents implicats en el disseny i l'execució de l'activitat tenint en compte el nombre de persones implicades, les tasques que realitzen, la vinculació d'aquestes amb l'entitat, el calendari de preparació i execució de l'activitat així com la inclusió de la perspectiva de gènere en el disseny i organització de l'activitat (fins a 10 punts).
Es valoraran especialment aquelles activitats que impliquin, en el seu disseny i organització, un major nombre de persones vinculades a la pròpia entitat.
d) Col·laboració amb altres entitats públiques o privades mitjançant el treball en xarxa, per tal d'optimitzar recursos i esforços (fins a 5 punts).
Es valorarà l'organització conjunta de l'activitat entre dues o més entitats i/o agents de la comunitat.
No es considera treball en xarxa el fet de que la col·laboració se circumscrigui a un ajut econòmic d'una altra entitat o una administració pública.
e) Difusió de l'activitat: es valoraran els mitjans utilitzats per a la difusió de l'activitat (fins a 5 punts).
Es valorarà especialment el mitjà de difusió de l'activitat i el foment que aquesta difusió faci per a atreure el major nombre de participants a l'activitat.
Seran activitats subvencionables aquelles activitats que difonen el voluntariat, sensibilitzant la ciutadania i els altres agents socials entorn a aquest tema; les que s'adrecen a la captació de nous voluntaris i a la millora interna de la gestió, la formació i l'organització de les persones voluntàries de l'entitat, així com aquelles actuacions que incideixin en la millora de la sostenibilitat i la millora del bon govern de les entitats.
Aquestes actuacions han d'estar vinculades amb el projecte de voluntariat i amb les finalitats de l'entitat.
Les activitats subvencionables hauran d'estar incloses en els àmbits següents i hauran de respondre a les finalitats anteriorment descrites.
1) Àmbit formatiu: activitats de formació que cerquin la capacitació de les persones voluntàries de l'entitat amb la finalitat de que millorin la seva actuació dins del projecte al què estan adscrites.
2) Àmbit de foment, promoció i captació de voluntariat: activitats dirigides a sensibilitzar la ciutadania entorn al voluntariat i a difondre els seus valors, sempre vinculades als objectius i finalitats de l'entitat i al seu projecte de voluntariat.
3) Àmbit de millora de la sostenibilitat i del bon govern de les entitats: activitats dirigides a fomentar la millora de la sostenibilitat i del bon govern de les entitats, consistents en elaborar estratègies per treballar amb transparència, establir mecanismes de control i rendició de comptes o definir processos d'autodiagnosi, així com aquelles activitats que fomentin espais de trobada i vies de col·laboració entre les entitats i els diferents agents de la comunitat, que potenciïn la col·laboració amb el sector empresarial i, en general, aquelles que aglutinin el sector sota uns mateixos valors i permetin millorar, de manera general, la seva sostenibilitat.
No se subvencionarà cap activitat de foment del voluntariat que no sigui coherent amb el projecte de voluntariat de l'entitat.
Tampoc se subvencionaran activitats que no compleixin les finalitats exposades en l'apartat 2.1 Totes aquestes activitats seran rebutjades per no complir amb la finalitat de la convocatòria.
Els formularis de sol·licitud, degudament emplenats, han d'anar acompanyats de la documentació general establerta a l'annex 1.
a) Projecte de voluntariat de l'entitat (fins a 20 punts).
Es valorarà el projecte de voluntariat, i el conjunt d'activitats anuals que s'hi vinculen, així com la seva connexió amb les finalitats de l'entitat i amb les necessitats emergents del col·lectiu i el seu àmbit d'actuació (social, cultural, comunitari, internacional o ambiental).
b) Interès social de l'activitat (fins a 20 punts).
Es valorarà el grau de vinculació dels objectius i finalitats de l'activitat amb el conjunt del projecte de voluntariat de l'entitat i les seves finalitats, així com amb la seva adequació a les línies de l'estratègia nacional sobre l'Associacionisme i el Voluntariat.
Es valoraran especialment aquelles que donin resposta a més d'un objectiu i a l'estratègia.
Es valorarà la capacitat d'autofinançament de l'activitat proposada. (fins a 20 punts).
a) Beneficiaris directes de l'activitat.
En el cas de les activitats incloses dins de l'àmbit de foment i captació de voluntariat, es valorarà el tipus de voluntariat al qual va adreçada l'activitat.
Obtindran més puntuació aquelles que estiguin adreçades a col·lectius de voluntariat emergent (gent gran, famílies, nouvinguts, persones usuàries, col·lectius en risc d'exclusió social..).
En l'àmbit formatiu es valorarà el nombre de persones voluntàries a les que va dirigida l'actuació.
Obtindran més puntuació aquelles activitats que beneficiïn a un major nombre de persones.
En l'àmbit de millora de la sostenibilitat i del bon govern es valorarà el nombre de persones que participen directament de l'activitat (fins a 10 punts).
b) Disseny i organització de l'activitat: es valorarà la manera de participar dels mateixos voluntaris en el disseny i organització de l'activitat i la inclusió de la perspectiva de gènere en l'organització de la mateixa.
Es valoraran especialment aquelles activitats dissenyades i organitzades amb la participació directa dels voluntaris (10 punts).
Es valoraran els mitjans utilitzats per a la difusió de l'activitat.
Es valorarà especialment quins han estat els mitjans de difusió de l'activitat i el foment que aquesta difusió fa per a atreure el major nombre de participants (fins a 10 punts).
d) Col·laboració amb altres entitats públiques o privades mitjançant el treball en xarxa, per tal d'optimitzar recursos i esforços.
Es valorarà el treball en xarxa amb d'altres entitats.
No es considera treball en xarxa el fet de que la col·laboració es circumscrigui a un ajut econòmic d'una altra entitat o administració pública (fins a 10 punts).
Tant per les activitats del subprograma 1 com per les subprograma 2, per obtenir la subvenció és necessari assolir una puntuació mínima de 50 punts.
El simple fet d'assolir un nombre de punts igual o superior a 50 no dóna per sí mateix cap dret a obtenir la concessió de la subvenció.
En cas d'empat en la puntuació final, s'ordenaran les entitats en funció de la ponderació dels criteris següents: en primer lloc, les que hagin obtingut una puntuació més elevada en el criteri b) de la fase 1; en cas que la puntuació obtinguda sigui la mateixa, es mirarà la puntuació obtinguda en el criteri a) de la mateixa fase; en tercer lloc el criteri c) de la fase 1, i si la puntuació continua essent la mateixa, es miraria finalment el criteri a) de la fase 2.
Programa B. Subvencions a projectes de caràcter cívic, comunitari, de participació ciutadana i de foment del voluntariat.
1.1 L'objecte d'aquestes subvencions és el finançament de projectes que es realitzin a Catalunya de durada pluriennal, amb un màxim de 3 anys, que duguin a terme entitats sense ànim de lucre.
Els projectes han de tenir per objectiu principal la cohesió i la inclusió social, i es realitzaran mitjançant accions comunitàries, de foment del civisme, de participació ciutadana, d'associacionisme, de voluntariat i de discriminació positiva envers col·lectius específics.
1.2 A efectes d'aquesta subvenció es considerarà projecte l'ordenació planificada i coherent d'un conjunt d'accions interrelacionades entre si, amb concreció dels objectius, la metodologia de treball, un calendari, uns resultats i tenint en compte els recursos humans, materials, financers i tècnics a emprar.
1.3 El termini d'execució dels projectes serà de 3 anys a comptabilitzar des de l'1 de gener de l'any en curs.
–2 Entitats beneficiàries i requisits
Poden optar a les subvencions regulades en aquestes bases les entitats sense finalitat de lucre que compleixin els requisits indicats a l'apartat 2 i 3 de l'annex 7 d'aquestes bases.
a) Projectes de foment de l'associacionisme i el voluntariat.
a) Descripció del projecte per al qual es sol·licita la subvenció, d'acord amb el model annex 7 del Programa B de la sol·licitud, signat i segellat, amb tots els apartats emplenats.
b) Pressupost detallat d'ingressos i despeses del projecte desglossat per anualitats, signat i segellat, d'acord amb el model annex 7 del Programa B.
Per a l'atorgament de les subvencions i la determinació de la seva quantia, s'aplicaran
els criteris de valoració seguint el procediment següent, sempre que hi hagi disponibilitat pressupostària:
Fase 1 (fins a 50 punts): a) Vinculació dels objectius generals del projecte amb als objectius de la Direcció General d'Acció Cívica i Comunitària (fins a 15 punts).
b) Determinació de l'àmbit geogràfic d'implementació i la seva necessitat (fins a 15 punts).
c) Metodologia a seguir i les línies d'actuació, indicant els col·lectius a qui es dirigeix, els àmbits de treball, i calendari de les actuacions (fins a 15 punts).
d) La realització de treball transversal amb altres programes de la Direcció General d'Acció Cívica i Comunitària (fins a 5 punts).
Aquesta primera fase descartarà del procediment d'avaluació els projectes que no hagin obtingut com a mínim 30 punts.
Els projectes que superin aquesta puntuació passaran a avaluar-se seguint els criteris establerts en la segona fase.
a) Finançament del projecte (fins a 15 punts): autofinançament amb recursos propis i/o cofinançament per altres ens públics o privats diferents a la Generalitat de Catalunya.
b) Incorporació de la perspectiva de gènere, voluntariat, diversitat funcional i persones amb risc d'exclusió social en la implementació del projecte (fins a 15 punts).
c) Col·laboració amb altres entitats públiques o privades mitjançant el treball en xarxa (fins a 10 punts).
d) Avaluació continuada i final, amb indicadors quantitatius i qualitatius (fins a 10 punts).
Per obtenir la subvenció és necessari assolir una puntuació mínima de 50 punts entre les dues fases.
El simple fet d'assolir un nombre de punts igual o superior a 50 punts no dóna per si mateix cap dret a obtenir la concessió de la subvenció.
En cas d'empat en la puntuació final, s'ordenaran les entitats en funció de la ponderació dels criteris següents: en primer lloc, les que hagin obtingut una puntuació més elevada en el criteri a) de la fase 1; en cas que la puntuació obtinguda sigui la mateixa, es tindrà en compte la puntuació obtinguda en el criteri b) de la mateixa fase; en tercer lloc el criteri a) de la fase 2, i si la puntuació continua sent la mateixa, es tindrà en compte finalment el criteri b) de la fase 2.
La persona titular de la Subdirecció General de Cooperació Social i Voluntariat presidirà la Comissió de Valoració, que estarà formada per ella mateixa, un o una tècnica de la Secretaria General del Departament, i dos tècnics o tècniques de la Direcció General d'Acció Cívica i Comunitària, un o una dels quals realitzarà les funcions de secretari o secretària.
Es podrà subvencionar fins un import màxim del 85% del projecte, d'acord amb el pressupost presentat, tenint en compte les disponibilitats pressupostàries i el nombre de sol·licituds presentades.
La resta del cost del projecte anirà a càrrec de l'entitat beneficiària amb fons propis o amb altres fonts de finançament públics i/o privats.
8.1 La justificació dels projectes hauran de complir les següents condicions:
a) Es justificarà el 100% del pressupost del projecte, anualitat per anualitat.
b) Finançament de les despeses administratives i de funcionament.
Només es pot destinar a aquestes despeses com a màxim, d'un 25% de les despeses directes.
c) Finançament de les despeses de personal: només s'acceptaran aquelles que estiguin directament relacionades amb el desenvolupament del projecte subvencionat.
d) Les despeses de dietes, desplaçaments i manutencions vinculades al projecte seran justificables per una quantia màxima igual a l'establerta als annexos 1 al 4 del Decret 138/2008, de 8 de juliol, d'indemnització per raó de servei (DOGC núm. 5170, de 10.7.2008).
e) En cap cas es poden presentar despeses d'inversió (adquisició de solars, immobles, mobiliari, material informàtic, material inventariable) com a justificants de la subvenció.
8.2 Cas que no s'arribi a justificar la totalitat de l'anualitat, la part corresponent es minorarà dels següents pagaments.
El beneficiari podrà subcontractar amb tercers les actuacions del projecte en un percentatge que no pot excedir el 60% de l'import de la subvenció.
Quan l'activitat concertada amb tercers excedeixi el 20 per cent de l'import de la subvenció i l'import sigui superior a seixanta mil (60.000,00) euros, la subcontractació estarà sotmesa al compliment dels requisits següents:
a) Que el contracte se subscrigui per escrit.
b) Que la formalització d'aquest l'autoritzi la Direcció General d'Acció Cívica i Comunitària, prèvia presentació d'un document justificatiu, acompanyat dels pressupostos sol·licitats per a la subcontractació.
Subvencions a entitats per al manteniment de programes de serveis socials
1.1 Aquesta línia de subvenció té per objecte el suport al finançament de les actuacions anuals i plurianuals en matèria de serveis socials que portin a terme les entitats de serveis socials d'iniciativa social i les privades sense afany de lucre.
1.2 Les entitats poden presentar sol·licituds de concessió de subvencions en relació amb els programes següents:
a) Programes de manteniment de serveis i establiments de serveis socials definits en l'actual Cartera de Serveis Socials relatius a serveis especialitzats d'atenció a la gent gran amb dependència o risc social, a persones amb discapacitat, problemàtica social derivada de malaltia mental, drogodependències i/o altres addiccions, afectades pel virus VIH/SIDA o problemàtica social i risc d'exclusió social.
b) Programes de manteniment d'activitats de suport o complementàries vinculades a la prestació de serveis socials.
1.3 L'entitat beneficiària, pel que fa als programes vinculats a l'apartat 1.2.b, podrà subcontractar la totalitat de les activitats objecte de subvenció, d'acord amb l'article 29 de la Llei 38/2003, de 17 de novembre, general de subvencions.
Excepcionalment, per als programes vinculats a l'apartat 1.2.a, l'òrgan resolutori podrà acceptar la subcontractació parcial o total.
Poden ser-ne beneficiàries de les subvencions dels diferents programes de subvencions les entitats que gestionin serveis socials d'atenció especialitzada, en els àmbits d'atenció a la gent gran amb dependència o risc social, a persones amb discapacitat, problemàtica social derivada de malaltia mental, drogodependències i/o altres addiccions, afectades pel virus VIH/SIDA o problemàtica social i risc d'exclusió social.
Les entitats beneficiàries de les subvencions han de complir els requisits següents:
a) Tenir la seu social a Catalunya, o delegació a Catalunya.
b) Tenir experiència acreditada en la prestació dels serveis a subvencionar.
c) Estar inscrit al Registre d'Entitats, Serveis i Establiments pels programes vinculats a l'apartat 1.2.a.
Els programes de manteniment s'han d'ajustar a les previsions del Pla Estratègic de Serveis socials.
Aquest document es pot consultar a l'adreça gencat.cat/benestarsocialifamilia/pess.
a) Documentació que han d'aportar totes les entitats en el moment de la sol·licitud:
a.1 Memòria de les activitats realitzades l'any anterior en relació amb les activitats objecte de la subvenció que se sol·licita que contempli l'impacte de gènere de les actuacions realitzades (segons model adjunt al formulari de sol·licitud).
a.2 Dades quantitatives de demanda de sol·licitud (segons model adjunt al formulari de sol·licitud).
a.3 Plantilla i/o equip de treball de l'any anterior de la sol·licitud (segons model adjunt al formulari de sol·licitud).
a.4 Plantilla d'empreses contractades (segons model adjunt al formulari de sol·licitud).
a.5 Per als programes d'atenció directa cal aportar així mateix, en el moment de la sol·licitud:
Relació inicial de persones usuàries a data 1 de gener de l'any en curs, per als programes de manteniment de serveis i establiments de serveis socials (segons model adjunt al formulari de sol·licitud).
Per al programa de tuteles, certificat conforme l'entitat compleix el que disposa l'article 222.16 de la Llei 25/2010, de 29 de juliol del Llibre Segon del Codi Civil de Catalunya (segons model adjunt al formulari de sol·licitud).
b) Documentació que han d'aportar totes les entitats abans del 31 d'agost de l'exercici:
b.1 Balanç i compte de pèrdues i guanys de l'entitat de l'any anterior al de la sol·licitud, d'acord amb els models del Pla general de comptabilitat, per a les entitats que hagin rebut subvencions de l'Institut Català d'Assistència i Serveis Socials per un import superiors a dotze mil (12.000,00) euros.
b.2 Presentació d'una auditoria, per a les entitats que durant l'exercici anterior al de la sol·licitud hagin rebut subvencions de l'Institut Català d'Assistència i Serveis Socials per un import superior a cent mil (100.000,00) euros.
5.1 Per a l'atorgament de la subvenció i la determinació de la quantia s'aplicaran els criteris de valoració següents:
a) Viabilitat tècnica del projecte: coherència entre objectius, activitats i resultats (fins a 25 punts).
b) Implantació social de l'entitat en el seu àmbit de referència (fins a 20 punts).
c) Continuïtat del programa o del seu abast temporal (fins a 20 punts).
d) Interès del programa o execució del projecte vinculats amb els objectius del Pla de govern i a la Llei de serveis socials i altres eines de programació i planificació (fins a 10 punts).
e) Adequació a la cartera de serveis socials (fins a 20 punts).
f) Projectes nous i innovadors (fins a 3 punts).
g) Incorporació de la perspectiva de gènere i de les dones en els actuacions que conformen l'objecte del projecte subvencionable (fins a 2 punts).
5.2 En igualtat de puntuació, tindran preferència els programes vinculats a l'apartat 1.2.a d'aquest annex.
5.3 Per a tots els programes és requisit necessari per poder atorgar-ne la subvenció l'obtenció d'un mínim de 50 punts, d'acord amb els criteris de valoració establerts i, en tot cas, cal obtenir 7 punts en el requisit d).
5.4 En el finançament a entitats de serveis socials d'iniciativa social, atorgat en funció del nombre de persones ateses, l'ICASS valorarà directament o supervisarà els criteris d'accés, que es faran en condicions d'igualtat i tenint en compte l'estat de necessitat de les entitats beneficiàries i el règim d'ingrés i permanència, d'acord amb la legislació vigent.
6.1 Pel que fa als programes vinculats a l'apartat 1.2.a d'aquest annex, es podrà subvencionar l'entitat amb l'import derivat del càlcul del mòdul econòmic pel nombre de persones usuàries.
Aquests mòduls s'aprovaran anualment per la persona titular de l'Institut Català d'Assistència i Serveis Socials abans de la resolució de convocatòria d'aquesta subvenció.
Es podran fer lliuraments a compte.
6.2 Pel que fa als programes vinculats a l'apartat 1.2.b d'aquest annex, serà la Comissió de Valoració qui proposarà l'import màxim a concedir, en funció de la puntuació obtinguda i atenent d'interès social, els recursos emprats i el cost total previsible del projecte.
En cap cas la quantia serà superior al 95% de la quantitat sol·licitada.
La valoració i la proposta de concessió l'ha de formular un òrgan col·legiat integrat per la persona titular de la Subdirecció General de Gestió de Recursos de l'Institut Català d'Assistència i Serveis Socials, que farà les funcions de president o presidenta; els directors i directores dels serveis territorials del Departament de Benestar Social i Família o la persona en qui deleguin; una persona nomenada per la persona titular de la Secretaria General en representació de les diferents unitats del Departament de Benestar Social i Família; i dues persones adscrites a la Subdirecció General de Gestió de Recursos de l'Institut Català d'Assistència i Serveis Socials, i una farà les funcions de secretari o secretària.
8.1 Pel que fa als programes vinculats a l'apartat 1.2.a d'aquest annex la justificació de l'aplicació dels fons percebuts i el compliment de la finalitat de la subvenció es farà mitjançant una relació usuaris, amb el vist-i-plau del cap de servei de gestió territorial.
8.2 Pel que fa als programes vinculats a l'apartat 1.2.a d'aquest annex s'ha de presentar juntament amb el llistat d'usuaris del 4art trimestre una memòria tècnica justificativa d'acord amb el model publicat a la web del Departament gencat.cat/benestarsocialifamilia/formularis.
8.3 La justificació de l'aplicació dels fons percebuts pel que fa als programes vinculats a l'apartat 1.2.b d'aquest mateix annex, i el compliment de la finalitat de la subvenció es farà en els termes que indica la base 16 de l'annex 1.
La tramitació de les subvencions a entitats per al manteniment de programes de serveis socials, correspon als Serveis de Gestió Territorial dels Serveis Territorials del Departament de Benestar Social i Família on hi hagi la seu de l'entitat i la resolució, a la persona titular de la Direcció General de l'Institut Català d'Assistència i Serveis Socials.